Candid Chronicles ..বিক্ষিপ্ত : == বালি- শিলগুটিৰ সাধু ==\nছাত্ৰ-ছাত্ৰীসকলক অলপ ৰবলৈ কৈ তেও এইবাৰ মোনাৰ পৰা বালি এগাল উলিয়ালে, আৰু বৈয়ামটোত অলপ অলপকৈ বালি দি তেও জোকাৰিবলৈ ধৰিলে। ডাঙৰ আৰু সৰু শিলগুটিৰ মাজে মাজে বহুখিনি বালি সোমাল।বৈয়ামৰ একেবাৰে মুখলৈকে বালি ভৰাই তেও হাতেৰে হেঁচি সমান কৰি দিলে। নিশ্চিত কৰিলে যাতে তাত আৰু একো নোসোমায়!\nনোৱাৰি চাৰ, প্ৰথমতেই বালি ভৰাই দিলে তাত আৰু একো নোসোমায়।\nপ্ৰফেচাৰৰ মুখত জান নেজান হাঁহিৰ ৰেখা, তেও ভৱামতেই কথাবোৰ আগবাঢ়িছে।\n- মই এতিয়া তোমালোকক কম, এই বালি আৰু শিলবোৰ আচলতে কি? এইযে বালিবোৰ, সেইবোৰ হ’ল আমাৰ জীৱনৰ সৰু সুৰা প্ৰয়োজনবোৰ, যেনে ভাল মাছেৰে এসাজ ভাত, নতুন ডিজাইনৰ চোলা এটা, বন্ধুৱান্ধৱৰ সৈতে পিকনিক এটা, এটা আমোদ ভ্ৰমণ, ইত্যাদি। আৰু এই সৰু সৰু শিলগুটিবোৰ হ’ল তোমালোকৰ পঢ়া-শুনা কেৰিয়াৰ, অন্ন- বস্ত্ৰ-বাসস্থানৰ চিকিউৰিটি, কাৰো বোজা হৈ জীয়াই থাকিব নলগা অৱস্থা এটা, এইবোৰ কথা। প্ৰয়োজন দুইটাৰে আছে, বালিৰো, সৰু শিলগুটিৰো। সৰু সৰু আনন্দইহে জীৱন সুখৰ কৰি তোলে। কিন্তু তোমালোকে যদি জীৱনৰূপী বৈয়ামটো প্ৰথমতেই বালিৰে ভৰাই দিয়া, তেনে তাত সৰু শিলগুটিৰ বাবে ঠায়েই নাইকীয়া হব।\n- বুজিলো চাৰ, প্ৰায়ৰিটি মতে কাম কৰিব লাগিব। কিন্তু চাৰ এই ডাঙৰ শিলগুটি বোৰে কি বুজায়?\n- সেইটোৱেই সকলোতকৈ ডাঙৰ প্ৰশ্ন। সেইবোৰ হ’ল তুমি মানুহ হিচাপে জন্ম লোৱাৰ কাৰণ- your very reason of being. মনত ৰাখিবা আমি সকলোৱেই এক বিশেষ উদ্দেশ্য আৰু প্ৰতিভা লৈ জন্ম গ্ৰহণ কৰিছো, আৰু পৃথিৱীখনে আমাৰ পৰা কিবা আশা কৰে, সেইটো আমাৰ জীৱনৰ মূল দ্বায়িত্ব। বালি আৰু সৰু শিলৰ কথা আমি সকলোৱেই উপলব্ধি কৰো, আৰু সেইমতে আহোপুৰুষাৰ্থও কৰো, সফলো হও। কিন্তু সেই সফলতাই পৃথিৱীখনক একো দি যাব নোৱাৰে। মই জন্ম হ’লো, পঢ়ি শুনি কিবা কাম কৰিলো, উপাৰ্জন কৰিলো, ঘৰ এটা সাজিলো, গাড়ী কিনিলো, আনন্দ কৰিলো, আৰু এদিন মৰি থাকিলো। কিন্তু এইটো জীৱনৰ পৰা পৃথিৱীখনে কি পালে? মই জন্ম নোহোৱা হ’লে পৃথিৱীখনৰ কি লোকচান হ’ল হেতেন? মোৰ জীৱনৰ শেষ তহবিলত প্ৰকাণ্ড শূন্য এটাৰ বাদে কি বাকী থাকিল?\nতোমালোকে নিশ্চয় মন কৰিলা, এই ডাঙৰ শিলগুটিৰেই আমি জীৱনটো প্ৰথমতে ভৰাব লাগে। সদায় কিবা এনে কাম কৰিব লাগে যাতে আমি এই পৃথিৱীখন এৰি থৈ যোৱাৰ পাছত কিবা হ’লেও অকণমান যোগাত্মক শক্তি থাকি যায়, যাৰ পৰা সকলোৰে উপকাৰ হয়, আৰু মানুহেও আমাক মনত ৰাখে। সেইটো কৰিব পৰা ক্ষমতা আমাৰ সকলোৰে আছে, কিন্তু আমি সদায় এই ডাঙৰ শিলগুটি বিলাকক উপেক্ষা কৰো।\nএই ক্ৰমত সজাব পাৰিলেহে আমাৰ জীৱনটো সফল হব। বহু মানুহ দেখিবা তুমি, জীৱনটো কেৱল বালিৰেই ভৰা, কাৰোবাৰ লগতে দুই এটা সৰু শিলগুটি। কিন্তু ডাঙৰ শিলগুটিৰে জীৱনটো প্ৰথমতে পৰিপূৰ্ণ কৰা লোক কমেই দেখিবা, কিন্তু তাৰ অৰ্থ এইটো নহয় যে তেওলোকে নিজৰ জীৱনৰ বালি আৰু সৰু শিলগুটি ভৰাবই নোৱাৰিব।\nশ্ৰেণীকোঠাত কিছুসময় নীৰৱতা। হঠাতে এজনে প্ৰশ্ন কৰিলে-\n-চাৰ, আপুনি যে বিয়েৰ ঢালিলে, তাৰ তাৎপৰ্য কি?\nপ্ৰফেচাৰে এইবাৰ খোলাকৈয়ে হাঁহিলে\n- মই বালি শিলেৰে বৈয়ামটো পুৰা ভৰ্তি কৰাৰ পাছতো বিয়েৰখিনি তাত সোমাই গ’ল। বিয়েৰখিনিয়ে ফুৰ্তি বুজাইছে। তোমাৰ জীৱনটো যিমানেই ব্যস্ততাৰে ভৰপুৰ নহওক কিয়, তাত সদায় অলপমান ফুৰ্তি আনন্দৰ কাৰণে ঠাই থাকেই।\nএই সাধুটো ইণ্টাৰনেটত বহুল প্ৰচলিত। মই মোৰ ব্লগটো আৰম্ভ কৰিছিলো এই সাধুটোৰ কথাৰে...সাধুটোৰ অৰ্থ বুজিছিলো ঠিকেই, কিন্তু তাক কাৰ্যকৰী কৰিব খোজোতে বহু কিছু সমস্যা আহিল। সেই সমস্যাবোৰ আজিও তেনেকৈয়ে আছে।\nমোৰ জীৱনৰ ডাঙৰ শিলগুটি কেইটা বহুদিনৰ পৰা বিছাৰিয়েই উলিয়াব পৰা নাই, লগৰ চিনাকী মানুহবোৰৰো একেই গতি।\nঅলপ ব্যক্তিগত কথাৰে আলোচনা আগবঢ়োৱা হওক,\nএটা নিম্ন মধ্যবিত্ত পৰিয়ালত জন্ম হৈ মই এটা সাধাৰণ বাল্যৱস্থাই কটাইছিলো, মানে বহু প্ৰয়োজন পুৰণ নোহোৱাকৈ আছিল। পিছে এই পুৰা নোহোৱাকৈ থকা ইচ্ছা বা প্ৰয়োজন বিলাকেই আছিল আমাৰ দৰে মানুহ জীৱনৰ চালিকা শক্তি। আমাক শিকোৱা হৈছিল, জীৱনত উন্নতি কৰিবলৈ হ’লে এতিয়া বহুত কষ্ট কৰিব লাগিব। কষ্ট নকৰাও নহয়, সামাজিক ভাৱে গ্ৰহণযোগ্য পথটোতে থাকিবৰ বাবে বহুতো প্ৰলোভনৰ পৰা নিজকে ৰক্ষা কৰি নথকাও নহয়; কিন্তু সেই ‘জীৱনত উন্নতি’ বোলা কথাষাৰৰ সংজ্ঞা স্পষ্ট নোহোৱাকৈয়ে থাকি গ’ল।\nআমাৰ প্ৰায়বোৰৰে এই উন্নতি বোলা শব্দটোৰ সংজ্ঞাই সাধাৰণতে মাত্ৰ কেইটামান বস্তুহে সামৰি লৈছিল- এটা বৃত্তিমূলক শিক্ষা, এটা ভাল দৰমহা পোৱা চাকৰি, আৰু তাৰ পাছত অৱধাৰিত ভাৱে এখন নিজা গাড়ী, ৰঙীন টিভি, প্ৰত্যেক সাজতে চিকেন ইত্যাদি। কিন্তু মনকৰিবলগীয়া কথা, এই সপোনবোৰ আমি দেখিছিলো কৈশোৰ যৌৱনৰ সন্ধিক্ষণত, মানে ইংৰাজীত যাম Formative years বুলি কোৱা হয়। আৰু অলপ ব্যক্তিগত কথা কও, অষ্টম শ্ৰেণীত পঢ়ি থাকোতে হঠাতে মই সিদ্ধান্ত কৰিলো, মই ইঞ্জিনিয়াৰ হব পাৰিলে ভাল, একমাত্ৰ কাৰণ সেই সময়ত মই চকুৰে দেখা ইঞ্জিনিয়াৰ সকলৰ জীৱনশৈলীয়ে মোক আকৰ্ষণ কৰিছিল। মোৰ দৰে আন কোনোবাই আন আন বৃ্ত্তিধাৰী হোৱাৰ সপোন দেখিছিল- পিছে সকলোৰে পিছত কাৰণ আছিল এটাই, - বেছি ধনৰ মালিক হোৱা। অন্তৰত এইযে সমৃদ্ধিশালী হোৱাৰ অদম্য ইচ্ছাটোৱে বাঁহ বান্ধিলে, সেইটো কিন্তু আজি মই বেয়া কথা হ’ল বুলি নেভাৱো। সেই ইচ্ছাটোৱেই আমাক বহু প্ৰলোভনৰ পৰা বচাই ৰাখিলে, পৰাজয়ৰ মুখত আকৌ নতুনকৈ আৰম্ভ কৰিবলৈ সাহস দিলে, আৰু মোৰ সকলো শক্তি-প্ৰতিভা এই মোক এজন বৃত্তিধাৰী ৰূপে গঢ়ি তোলাত লগাই দিবলৈ অনুপ্ৰেৰণা দিলে। আজি মই কিমান সফল হ’লো সেইটো যদিও মোৰ বাবেই এক উত্তৰবিহীন প্ৰশ্ন যদিও এইটো কথা ঠিক যে মই ভগৱানৰ কৃপা, অলপ ভাগ্য আৰু মোৰ অঁকৰা মৈত উঠাৰ দৰে কৰা প্ৰচেষ্টাৰ বলত এই বৃত্তিমূলক ডিগ্ৰীটো ঘটিলোগৈ আৰু বহু উত্থান পতনৰ মূৰত চৰকাৰী চাকৰি এটাও পালোগৈ। এই চাকৰিটোৱে মোক পৰিয়াল, মা-দেউতাক বৃদ্ধ বয়সত চাব পৰাকৈ ধনো দিয়ে।আৰু ১০০% ন্যায়সংগত ভাৱে আজি মই ইচ্ছা কৰিলে প্ৰত্যেক সাঁজতে চিকেন খাব পাৰো(তাকো ডাক্তৰে হকাবাধা নকৰিলে)। মানে সৰুকালত মই যিবিলাক অপুৰ্ণ ইচ্ছাৰ বাবে এই বৃত্তিধাৰী শিক্ষাৰ প্ৰতি আকৰ্ষিত হৈছিলো, সেইবোৰ প্ৰায়বোৰেই পুৰণ হ’লগৈ।\nকিন্তু কথাটো সঁচানে? কেৱল পইচাই মোৰ জীৱনত ডাঙৰ শিলগুটি হ’লগৈ নেকি শেষত? তেন্তে আজি মোৰ মনত শান্তি নাই কিয়?\nসমস্যাটো আৰম্ভ হৈছিল সৰুতেই, আমাক ৰচনা লিখিবলৈ দিয়া হৈছিল, “ তোমাৰ জীৱনৰ লক্ষ্য” ! আনে আন কিবা কিবি লিখিছিল, কিন্তু সৰুতেই মই ইঞ্জিনিয়াৰ সকলক দেখি মন্ত্ৰমুগ্ধ হৈ পৰা বাবে মোৰ প্ৰিয় উত্তৰ আছিল, “ মই এজন অভিযন্তা হব বিছাৰো”। আৰু সেইদৰেই মই ২২ বছৰ বয়সত ডিগ্ৰীটো লাভ কৰিলো, ২৪ বছৰ হোৱাৰ আগে আগে চাকৰিটোও পাই গ’লো। আৰু বেছি পঢ়া শুনা কৰিবলৈ বা ইয়াতকৈয়ো ভাল চাকৰি বিছাৰিবলৈ মোৰ এলাহ লাগিল।\nইয়াৰ অৰ্থ এইটোৱেই হ’লগৈ যে ২৪ বছৰ বয়সতে মই মোৰ ‘তথাকথিত’ জীৱনৰ লক্ষ্যত উপনীত হ’লো..মোৰ হাতত তেতিয়াও আৰু আধা শতিকা মান জীয়াই থাকিব লগা আছিল, আনহাতে মোৰ কোনো লক্ষ্য নাছিল। মনেৰে সাজি লোৱা মাউণ্ট এভাৰেষ্টটোত মই এক তৃতীয়াংশ জীৱনতে উঠি গ’লো, এতিয়া মই তাতে গোটেই জীৱন বহি থাকিব লাগিব, কিয় বহি আছো নজনাকৈ। হয় সৰু সুৰা কাম আছে, যি সমুখত আহে কৰি গ’লেই হ’ল, সৰু সুৰা সফলতা বিফলতা আহে। চলি থাকে। সময়ে সময়ে আৰু অলপ বেছিকৈ পইচা ঘটাতে মোৰ শক্তিখিনি লগাও, এমৱে কৰো, ইউনিপে’টুইউ ত পইচা লগাই লোকচান খাও, ফ্লেটৰ দৰদাম কৰো, লগৰ জনতকৈ ডাঙৰ গাড়ী এখন কিনাৰ চিন্তাত মোৰ টোপনি হৰে। এইবোৰ কিন্তু সকলো কেৱল টাইম পাছ, ইয়াৰ মই সুখী হোৱাৰ লগত কোনো সম্পৰ্ক নাই।\nআজি মই নিজকে সুখী বুলি দাবী কৰিব নোৱাৰো, বৰঞ্চ, সেই অপূৰ্ণ সপোন থকা দিনবোৰতকৈ মই বহু বেছি অসুখী বুলিহে ভাৱো।\nইয়াৰ কাৰণ হয়তো মই মোৰ বৈয়ামটোত “ডাঙৰ শিলগুটি” ভৰাবলৈ পাহৰি গ’লো, আৰু কোনেও মোক সোঁৱৰাইয়ো নিদিলে। এতিয়া আৰু বালি আৰু সৰু শিলগুটিৰে বৈয়াম ভৰ্তি, আৰু ঠায়েই নাই তাত।\nফেচবুকৰ কিছুমান মন্তব্যJyotirupam Dutta\nজীৱনৰ অনুভৱ ৷ হয়তো বহুতৰে ৷ মোৰো ৷ জোকাৰি দিয়া বাবে ধন্যবাদ ৷\nFortunately, being the most intelligent creation, humans, one can empty n fill it with bigger stones onalater date too. Apt example being Gautam Buddha...Akash Pradip Borah\nআপোনাৰ লিখনি পঢ়ি মই আকৌ ১৩/১৪ বছৰ বয়সলৈ ঘূৰি গৈ ভাবিবলৈ বাধ্য হলো । কিন্তু মই ভাবো আমি সকলোৱে নিজে গম নোপোৱাকৈ আমাৰ "জীৱন "নামৰ বৈয়ামটোত কিছুমান "ডাঙৰ শিলগুটি" ভৰাইছো । আপোনাৰ প্ৰিয়জনে , আপোনাক বেছিকৈ ভালপোৱা জনে এই কথা ভালদৰে জানে । আপোনাৰ এই লিখনি পঢ়ি মই কিন্তু অলপ আবেগিক হৈ পৰিলো ।\nঅপূৰ্ব সুন্দৰ । অন্তৰ চুই গ'ল। আজিলৈকে মই পঢ়া ভাল লগা পোষ্ট বিলাকৰ এইটোও এটা ।\n২০০০ চনতে পোন্ধৰ বছৰৰ প্লেনিং কৰি পেলাইছিলোঁ। অৰ্থাৎ, ২০১৫ চনলৈ কি কৰিম বা জীৱনটোত কি আৰ্জিম ঠিৰাং হৈ গৈছিল। সেই নক্সাৰেই পোন্ধৰ বছৰ বাট বাটকুৰি বাই আহিলোঁ ঠিক ভাবি থোৱাৰ দৰেই। লক্ষ্যবোৰো এটা এটাকৈ সচাঁ হ'ল। কিন্তু ২০১৫ ত আহি পাইহে উপলব্ধি কৰিলোঁ যে , এই লক্ষ্যবোৰ লৈ ইমানেই কঠোৰ হৈ থাকিলো যে, যাত্ৰাটো উপভোগ কৰাই নহ'ল। আৰু আটাইতকৈ ডাঙৰ কথা, পোন্ধৰ বছৰ পিছত কি কৰিম তাৰো একো প্লেন কৰাই নহ'ল। অৱশ্যে, এতিয়া এই ডাঙৰ, সৰু শিল, বালি আৰু বিয়েৰৰ অৰ্থ আৰু পাৰ্থ্যক্যবোৰ বুজি পোৱা হৈছোঁ। গতিকে এইবাৰ ঠিৰাং কৰিছোঁ, এইবাৰৰ পৰিকল্প্নাত আৰু কামত জীৱনৰ বৈয়ামটোত ডাঙৰ শিল আৰু বিয়েৰৰ পৰিমাণ বেছি হ'ব। :) বহুত বেছি ভাল লাগিল আপোনাৰ পোষ্টটো অভিজিত দা। ধন্যবাদ এনেকুৱা এটা অন্তৰস্পৰ্শী পোষ্ট লিখা বাবে। লগতে আপোনাক অনুৰোধ কৰিলোঁ পোষ্টটোৰ প্ৰথম অংশখিনি (কাহিনীখিনি) পাৰিলে 'মইনা-মেল' গ্ৰূপটোত পোষ্ট কৰিবলৈ।\nAbhijit da.. I appreciate your honesty. To be frank, in my formative years, I too thought about making movies. Alas, the kind of place from where i come had no place for such "Bhengusali". Nevertheless, I am still struggling and I know that this will continue. Till then, we can only smile and move on :) ( Sharing it for everyones sake)\nভাবখিনি বাৰু ভালেই পালোঁ কিন্তু কিবা কাৰণত যেন সন্তুষ্ট হ'ব নোৱাৰিলোঁ। বহু ভাবি ভাবি এটা বুদ্ধি উলিয়াইছোঁ। বৈয়ামটো অলপ গৰম হ'বলৈ দিয়ক। গৰম হ'লে বস্তুৰ সম্প্ৰসাৰণ ঘটে। সম্প্ৰসাৰণ ঘটি বৈয়ামটোৰ আকাৰ বাঢ়িবলৈ ল'ব আৰু নতুন ঠাই ওলাব।\nভাল লিখিলা ৷ পঢি মজা লাগিল ৷\nএতিয়া মুল কথালৈ আহো ৷ ডাঙৰ শিল, সৰু শিল, বালি আৰু বিয়েৰৰ চিকুৱেন্স টো বৈয়ামৰ বাবে ঠিক আছে ৷ কিন্তু আমাৰ জীৱন দৰ্শনত ইয়াক জাপি দিয়াত অলপ আপত্তি আছে ৷(কনফিউজন বুলি কোৱা ভাল) ৷ কথা হল আমাৰ জীৱনৰ লক্ষ্য আৰু উদ্যেশ্য সকলোয়ে ঠিক কৰিব নোৱাৰাটোহে ৷ যিমানে বয়স বাঢে আমাৰ হেপাহ, লোভ, আশা আকাংক্ষা সকলো বাঢি গৈ থাকে ৷ এই মায়াময় জীৱনত সৰু কালৰ ডাঙৰ শিলৰ লক্ষ্য পিচৰ বয়সত বালি হেন লাগে ৷ এতিয়াৰ ডাঙৰ শিল হেন বস্তুবোৰ হয়তো আৰু আগলৈ বালি হব ৷ গতিকে সৰু সৰু লক্ষ্য বনাই আগবঢা টোহে বুদ্ধিমানৰ কাম ৷ টকা পইচা সম্পত্তিয়ে বহুদিনলৈ কিছু মানুহক সুখ দিয়ে আৰু কিছুলোকক সোনকালে আমুৱাই ৷ কিছু লোকে নিজৰ প্ৰতিভা ৰে জীৱনত আগুৱাই, কিছুলোক হাৱাতে যায় ৷ ইমান ভিতৰলৈ নাযাও, এইবোৰ টপিক বৈয়ামত বিয়েৰ ঢালিহে আলোচনা হয় ৷ কেতিয়াবা বহিম ৷\nঅভিজিৎ, তোমাৰ এই লেখাটোৱে মোক অলপ আবেগিক কৰি তুলিছে । অলপ নহয় বাৰুকৈয়ে । মোৰ কথাা জনাই জানে । বহুত কিবাকিবি কৰাৰ মন । এইচি ৰ লেকচাৰাৰ হৈ থাকোতে যেতিয়া মানুহজনক এইবোৰ কথা কওঁ সদায়েই এটা কথা কয় যে এইবোৰ কৰিবলৈ হ'লে তুমি বৃত্তৰ বাহিৰলৈ যাব লাগিব । মোৰ জীৱনৰ বৈয়ামটোত বালি বা বিয়াৰ সোমাইছে নাই নোচোৱাকৈ মই ডাঙৰ শিল কেইটাৰ পিছত পৰিলো । এটা কথা অভিজিৎ, এই ডাঙৰ শিল কেইটাৰ কোনটো তোমাৰ জীৱনৰ বৈয়ামটোত ভৰাবা সেইটো ঠাৱৰ কৰাটো খুব কঠিন । মই এতিয়া উভটি চাই ভাবো বিচৰাটো দেখোন নেপাওঁ, কেতিয়াবা পালেও দেই আহো । মানে গোটেইখন খেলিমেলি । মই কিন্তু সুখী । ধৰি লৈছো এইয়া জীৱনৰ মহিমা ।\nবহুত ভাল লাগিল পঢ়ি অভিজিত দা। দৈনন্দিন খাম খেয়ালি নোপোৱাবোৰে এই জীৱনত পোৱা বোৰক যেন কুঁৱলীৰে ঢাকি পেলালে। পঢ়িবলৈ বহুত থাকিল, কিন্তু তাৰ ঠাইত মানুহ পঢ়িলোঁ। ধন ঘটিবলৈ গৈ মুখ ঠেকেছা কেইবাবাৰো খালোঁ কিন্তু তাৰ ঠাইত বন্ধুত্ব ঘতিলো। আকৌ rewind কৰিব মন গল আপোনাৰ লিখনি পঢ়ি। ধন্যবাদ । ভাগৰে জুৰুলা কৰিছে, কিন্তু আপোনাৰ লিখনিয়ে মুখত মিচিকিয়া হাঁহি এটাও দিলে, কৌতুকৰ হাঁহি নহয়, নিজৰ প্ৰতি সন্তোষৰ হাঁহি।\nKishore Kumar Talukdar\nভাল লাগিল দাদা । 'তোমাৰ জীৱনৰ লক্ষ' ৰে কৈশোৰকালীন উদ্দাম আৰু উন্মাদনাৰে অবিৰাম ভাবে বৈয়ামটো ভৰ্তি কৰাৰ যি Race আৰম্ভ হয়, ভৰ্তি হওঁ হওঁ অৱস্থাতহে বাধ্যবাধকতা নথকাকৈ উপলব্ধি কৰিব পৰা সকলে অনুভৱ কৰে বৈয়ামটো দেখোন বোজা হৈ পৰিছে, অথচ উল্লেখযোগ্য 'গধুৰ' বস্তু নাই বুলিলেও হয় । 'বায়ু' ৰ পৰিমাণ কমি কমি বৈয়ামটো হৈ পৰিছে যেন ভালুকৰ সাঙী\nDwijendra Narayan Sarma\nআপুনি মোৰ ডাঙৰ উপকাৰ এটা কৰিলে | মই কৰি থকা কিছুমান কামৰ ব্যাখ্যা মোৰ হাতত নাছিল | আজি পাই গলো !!\nKalyanee Chetia ·\nWhatawonderful writing, Abhijit Da!!! Thoroughly enjoyed and keep thinking, what are the big stones in my life.....As Bob Marley said " Love the life you live , Live the life you love"Sarbeswar Khanikar ·\nআজি কিছুদিন ধৰি বৰ অশান্ত হৈ আছিলোl ভাগ্য ভাল আছিল আপোনাৰ লেখাটো পাই গলোl অশেষ ধন্যবাদl share নিশ্চয় কৰিম পাৰিম কিজানি?\nAnanda Dev Choudhury\nVery interesting story. I never heard this story. Really motivating. But I do not agree with you regarding your personal experience/feeling/thought. though you can compare life with the jar in the example, it is not exactly the same. Even assuming that it is same, then also you can easily remove some sand and put some big stone in it. Moreover, it is not necessary that one has to do some great works to feel that he has done something which can be termed as true meaning of life. One can starts with some small works like- if one plantatree in every month, helpingameritorious but poor student, helping some deserted parents, helping physically disabled person( providingawheel chair toaperson who can not walk) etc etc. It is not necessary that one should help in large it bulk amount. It is sufficient if one can help without affecting his personal enjoyment. but we do no do that also. If we start doing these simple practices, at the end of out life, we will see many more big stones in our life jar. I am just expressing my feeling and do not think that I am advising you in any way. Thanks anyway for posting suchanice post.\nবৰ ধুনীয়াকৈ অতি দৰকাৰী কথা লিখিছা!সুপাঠ্য আৰু অৰ্থবহ। তোমাৰ সুন্দৰ জীৱনবোধো ফুটি উঠিছে।\nখুব ভাল লাগিল পঢ়ি। কিছু কথা নতুনকৈ উপলব্ধি কৰিলো। Thanks Abhijit Kalita for this wounderful post\nPosted by Abhijit Kalita at 12:38 PM


Assam Govt Exam MCQs Archives - APSC Tutorials\nAssam Govt Exam MCQs\nassamese gk question and answer অসমীয়া কুইজ\nJune 18, 2022 June 12, 2022 by APSC Tutorials\nঅসমীয়া কুইজঃ ১) অসম কৃষি বিশ্ববিদ্যালয়(যোৰহাট) কেতিয়া স্থাপন কৰা হৈছিল? ক) ১৯৬০ চনত খ) ১৯৬৫ চনত গ) ১৯৬৯ চনত ঘ) ১৯৭০ চনত উত্তৰ- গ) ১৯৬৯ চনত ২) অসমৰ প্ৰথম ৰাজ্যপাল কোন ? ক) বসন্ত দাস খ) ছালেহ আকবৰ হাইদৰী গ) গোপীনাথ বৰদলৈ ঘ) ছৈয়দ ছাদুল্লা উত্তৰ-খ) ছালেহ আকবৰ হাইদৰী assamese gk question and answer ৩) …\nCurrent Affairs MCQs in Assamese\nSeptember 24, 2021 by APSC Tutorials\nCurrent Affairs MCQs in Assamese ১) ভাৰতে কোন খন দেশৰ সৈতে বৌদ্ধ সম্পৰ্ক ৰক্ষাৰ বাবে ১৫ নিযুত আমেৰিকান ডলাৰ অনুদান ঘোষণা কৰিছিল? [ক] নেপাল [খ] শ্ৰীলংকা [গ] বাংলাদেশ [ঘ] ভিয়েটনাম উত্তৰ খ GK PDF DOWNLOAD APSC Admit Card 2021 – Enforcement Inspector Vacancy Under Transport Department APSC CCE Result 2021 Answer Key, Cut Off, Merit …\nঅসমীয়া কুইজ [ Assamese Quiz ]\nঅসমীয়া কুইজ : 1. নিম্নলিখিত কোনখন মহাদেশত পুনাত ঘাঁহনি পৰিৱেশ অঞ্চল পোৱা যায়? [ক] এছিয়া [খ] আফ্ৰিকা [গ] উত্তৰ আমেৰিকা [ঘ] দক্ষিণ আমেৰিকা উত্তৰ : দক্ষিণ আমেৰিকা ২.পেডোজেনেচিছ হৈছে এক প্ৰক্ৰিয়া য’ত: [ক] পৰ্বতগঠন হয় [খ] মাটি গঠন হয় [গ] গেছ গঠন হয় [ঘ] মহাসাগৰ গঠন হয় উত্তৰ : মাটি গঠন হয় ৩.. বিশ্বব্ৰহ্মাণ্ডৰ অনুমান …\nAssam History MCQs for APSC Prelims 2021\nSeptember 11, 2021 by APSC Tutorials\nGeneral Knowledge Assam History MCQ Paper Assam History Solved GK Test Paper Assam history Gk MCQ for APSC Prelims 2021 1. Who established the Mlechchha dynasty in Kamarupa Kingdom, Assam ? (a) Bhaskar Varman (b) Salasthambha (c) Supratisthita Varman (d) Sukaphaa 2. Protohistoric Assam has been reconstructed from folklore epics like …… (a) Kalika Purana …


Microsoft Edge – windows 10-ত সহায় কেনেকৈ লাভ কৰিব\nmicrosoft edge-ত এটা ৱেবছাইটক বিশ্বাস কৰিমনে নকৰিম মই কেনেকৈ জানিম?\nMicrosoft Edge-ত থকা এটা ৱেবছাইটক বিশ্বাস কৰিমনে নকৰিম মই কেনেকৈ জানিম?\n“microsoft edge-ত এটা ৱেবছাইটক বিশ্বাস কৰিমনে নকৰিম মই কেনেকৈ জানিম?” পঢ়ি থাকক\nলেখক Supportপ্ৰকাশিত হৈছিলঃ 15/01/2016 15/01/2016 শ্ৰেণীসমূহ Windows 10টেগসমূহ Microsoft Edge, Windows 10microsoft edge-ত এটা ৱেবছাইটক বিশ্বাস কৰিমনে নকৰিম মই কেনেকৈ জানিম?ত মন্তব্য প্ৰদান কৰক


Class9Science Chapter2Question Answer Assamese Medium | আমাৰ চাৰিওকাষৰ পদাৰ্থবোৰ বিশুদ্ধনে? »\nClass9Science Chapter2Question Answer Assamese Medium | আমাৰ চাৰিওকাষৰ পদাৰ্থবোৰ বিশুদ্ধনে?\nClass9Science Chapter2Question Answer Assamese Medium বিচাৰি আপুনি হাবাথুৰি খাইছে নেকি? যদি আপুনি এজন Class9ৰ শিক্ষাৰ্থী বা কোনো শিক্ষক তথাপিও Class9Science Chapter2Question Answer এ আপোনাক বহুত সহায় কৰিব।\nআমি Assamese Medium ত Class9Science Chapter 1 Question Answer ৰ সম্পূৰ্ণ প্ৰশ্ন উত্তৰ ইয়াৰ আগতে আলোচনা কৰিছো। আপুনি যদি পোৱা নাই তেন্তে লিংকত ক্লিক কৰি পঢ়িব পাৰে।\nযদি আপুনি Class9Science ৰ অধ্যায় সমূহৰ প্ৰশ্ন উত্তৰ বুজি পোৱাত অসুবিধা পাইছে তেন্তে অনুগ্ৰহ কৰি “Assamese Medium” Youtube Channel ত গৈ আমাৰ Video Class চাই আপোনাৰ সমস্যাৰ সমাধান কৰিব পাৰিব।\nClass9Science Chapter2Question Answer Assamese Medium | আমাৰ চাৰিওকাষৰ পদাৰ্থবোৰ বিশুদ্ধনে প্ৰশ্ন উত্তৰ\nClass9Science Chapter2Page No 15 Question Answer\nClass9Science Chapter2Page No 18 Question Answer\nDownload PDF Class9Science Chapter2Assamese Medium\nClass9Science Chapter2Page No 24 Question Answer | প্ৰশ্নাৱলী:1\nClass9Science Chapter2Page No 24 Question Answer প্ৰশ্নাৱলী: 2\nClass9Science Chapter2Exercise Question Answer: অনুশীলনী প্ৰশ্ন উত্তৰ\n1.পদার্থ বুলিলে কি বুজা?\nউত্তৰঃ পদাৰ্থ হৈছে একেবিধ উপাদানৰ দ্বাৰা গঠিত যাক কোনো ভৌতিক প্ৰক্ৰিয়াৰে অন্য পদাৰ্থলৈ পৃথক কৰিব নোৱাৰি; যেনে- চেনী।\n2. সমসত্ব আৰু অসমসত্ব মিশ্ৰণৰ মাজৰ প্ৰভেদবোৰ লিখা।\nউত্তৰঃ সমসত্ব আৰু অসমসত্ব মিশ্ৰণৰ মাজৰ প্রভেদবোৰঃ\nসমসত্ব মিশ্ৰণৰ সকলো অংশতে সংযুতি সুষম। আনহাতে অসমসত্ব মিশ্ৰণৰ সকলো অংশতে সংযুক্তি সুষম নহয়।\nসমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা নাথাকে। আনহাতে অসমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা থাকে।\nসমসত্ব মিশ্ৰণৰ উদাহৰণ হ’ল পানী আৰু চেনীৰ মিশ্রণ। আনহাতে অসমসত্ব মিশ্রণৰ উদাহৰণ হ’ল পানীআৰু তেলৰ মিশ্ৰণ।\n1. সমসত্ব আৰু অসমসত্ব মিশ্ৰণৰ মাজৰ প্ৰভেদবোৰ লিখা।\ni) সমসত্ব মিশ্ৰণৰ সকলো অংশতে সংযুতি সুষম। i) আনহাতে অসমসত্ব মিশ্ৰণৰ সকলো অংশতে সংযুক্তি সুষম নহয়।\nii) সমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা নাথাকে। ii) আনহাতে অসমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা থাকে।\niii) সমসত্ব মিশ্ৰণৰ উদাহৰণ হ’ল পানী আৰু চেনীৰ মিশ্রণ। iii) আনহাতে অসমসত্ব মিশ্রণৰ উদাহৰণ হ’ল পানীআৰু তেলৰ মিশ্ৰণ।\n2.কলয়ড, দ্ৰৱণ আৰু প্ৰলম্বণৰ মাজত প্ৰভেদবোৰ কি কি ?\nকলয়ড দ্ৰৱন প্ৰলম্বন\nঅসমসত্ব মিশ্ৰণ। সমসত্ব মিশ্ৰণ। অসমসত্ব মিশ্ৰণ।\nসুস্থিৰ। অস্থিৰ। অস্থিৰ।\nঈষৎ স্বচ্ছ বা অস্বচ্ছ। স্বচ্ছ। অস্বচ্ছ।\nটিণ্ডেল প্ৰভাৱ দেখুৱায়। টিণ্ডেল প্ৰভাৱ নেদেখুৱায়। টিণ্ডেল প্ৰভাৱ দেখুৱায়।\n3. 293k উষ্ণতাত 100ml পানীত 36g ছ’ডিয়াম ক্ল’ৰাইড দ্ৰৱীভূত কৰি এটা সংপৃক্ত দ্ৰৱ পোৱা গ’লে দ্ৰৱণটোৰ গাঢ়তা নিৰ্দ্ধাৰণ কৰা।\nউত্তৰঃ ইয়াত, দ্ৰাৱ্য ছ’ডিয়াম ক্লে’ৰাইড\n(NaCl) ৰ ভৰ = 36g\nদ্ৰাৱক (H₂0)ৰ ভৰ = 100g\nদ্ৰৱৰ ভৰ = দ্ৰাৱ্যৰ ভৰ + দ্ৰাৱকৰ ভৰ\nদ্ৰৱটোৰ গাঢ়তা = দ্ৰাৱ্যৰ ভৰ/দ্ৰাৱকৰভৰ × 100g\n= 36/136x 100\n1.কেৰাচিন আৰু প্ৰেট্ৰ’লৰ (ইহঁতৰ উতলাংকৰ প্ৰাৰ্থক্য 25°C তকৈ বেছি ) মিশ্ৰণৰ পৰা সিহঁতক কিদৰে পৃথক কৰিবা ?\nউত্তৰঃ যিহেতু কেৰাচিন আৰু প্ৰেট্ৰ’লৰ উতলাংকৰ প্ৰাৰ্থক্য 25° Cতকৈ বেছি সেয়ে মিশ্ৰণৰ পৰা সিহঁতক সৰল পাতন পদ্ধতিৰে পৃথক কৰিব পাৰি।\nকেৰাচিন আৰু প্ৰেট্ৰ’লৰ মিশ্ৰণটোৰ পাতন ফ্লাস্কত লৈ ইয়াৰ লগত এটা থাৰ্ম’মিটাৰ সংলগ্ন কৰা হয়। এটা বাণীৰেৰে মিশ্ৰণটোত লাহে লাহে তাপ প্ৰয়োগ কৰি থার্ম’মিটাৰৰ পাৰস্তম্ভৰ ওপৰত নজৰ ৰখা হয়।কেৰাচিন বাষ্পীভূত হৈ শীতক যন্ত্ৰৰ মাজেদি পাৰহৈ যাওঁতে ঘনীভূত হব আৰু গ্রাহক পাত্ৰত জমা হব। পাতন ফ্লাস্কত পেট্ৰ’ল ৰৈ যাব।\n2.তলৰ মিশ্ৰণবোৰৰ পৃথকীকৰণ পদ্ধতিৰে নাম লিখা।\n(i) দৈৰ পৰা মাখন (butter)\n(ii)সাগৰৰ পানীৰ পৰা নিমখ\n(iii)নিমখৰ পৰা কৰ্পূৰ\n(ii)বাষ্পীভৱন পদ্ধতি ।\n1.তলৰ কার্যকলাপবোৰ ৰাসায়নিক নে ভৌতিক পৰিৱৰ্তন ?\nকেৰাহি এখনত মাখন গলি যোৱা ।\nআলমাৰিত মামৰ ধৰা ।\nপানী উতলাই জলীয় ভাপ কৰা ।\nপানীৰ মাজেদি বিদ্যুত প্রবাহিত কৰিলে হাইড্ৰ‘জেন আৰু অক্সিজেন গেছ উৎপন্ন হোৱা ।\nপানীত নিমখ দ্ৰৱীভূত কৰা ।\nকেঁচা ফলৰ পৰা চালাড প্ৰস্তুত কৰা ।\nকাগজ আৰু কাঠ পুৰিলে ।\nউত্তৰঃ ভৌতিক পৰিৱৰ্তনঃ গছ কটা, কেৰাহি এখনত মাখন গলি যোৱা,পানী উতলাই জলীয় ভাপ কৰা,পানীত নিমখ দ্ৰৱীভূত কৰা, কেঁচা ফলৰ পৰা চালাড প্ৰস্তুত কৰা।\nৰাসায়নিক পৰিৱৰ্তনঃ আলমাৰিত মামৰ ধৰা, পানীৰ মাজেদি বিদ্যুত প্রবাহিত কৰিলে হাইড্ৰ’জেন আৰু অক্সিজেন গেছ উৎপন্ন হোৱা, কাগজ আৰু কাঠ পুৰিলে ।\n2.তোমাৰ চাৰিওকাষৰ বস্তুবোৰ বিশুদ্ধ আৰু মিশ্ৰণ হিচাপে পৃথক কৰি উলিয়াবলৈ চেষ্টা কৰা।\nউত্তৰঃ বিশুদ্ধ পদার্থঃ পানী, চেনি, ছ’ডিয়াম ক্ল’ৰাইড, লো, ৰুপ, সোণ, কৰ্পূৰ ইত্যাদি।\nমিশ্রণঃ মাটি, খনিজ পদার্থ, মৃদু পানীয়, কাগজ, লৱণৰ দ্ৰৱ, চেনিৰ দ্ৰৱ, গাখীৰ, পেট্ৰ’লিয়াম, চাহ, কফি, কাপোৰ, শাক-পাচলি ইত্যাদি।\n১) তলৰ পদাৰ্থবোৰ পৃথক কৰিবলৈ কি পৃথকীকৰণ পদ্ধতি প্ৰয়োগ কৰিবা ?\n(a) নিমখ পানীৰ দ্ৰৱণৰ পৰা ছডিয়াম ক্লৰাইড ।\nউত্তৰঃ বাষ্পীভৱন পদ্ধতি ।\n(b) ছডিয়াম ক্লৰাইড আৰু এম’নিয়াম ক্লৰাইড মিশ্ৰণৰ পৰা এম’নিয়াম ক্লৰাইড।\nউত্তৰঃ উৰ্ধপাতন পদ্ধতি ।\n(c) গাড়ীৰ ইঞ্জিন – তেলৰ পৰা ধাতুৰ সৰু সৰু টুকুৰা ।\nউত্তৰঃ ফিল্টাৰ কৰা পদ্ধতি ।\n(d) ফুলৰ পাহিৰ নিষ্কাশিত তৰলৰ পৰা বিভিন্ন ৰঞ্জক পদাৰ্থবোৰ ।\nউত্তৰ :- বৰ্ণলেখন পদ্ধতি ।\n(e) দৈ পৰা মাখন।\nউত্তৰঃ অপকেন্দ্ৰিক পদ্ধতি।\n(f) পানীৰ পৰা তেল ।\nউত্তৰ :- পৃথকীকৰণ চুপি ব্যৱহাৰ কৰা পদ্ধতি।\n(g) চাহৰ পৰা চাহপাত ।\nউত্তৰ :- ফিল্টাৰ কৰা পদ্ধতি।\n(h) বালিৰ পৰা লোৰ পিন ।\nউত্তৰ :- চুম্বকীয় পৃথকীকৰণ।\n(i) চোকোৰাৰ পৰা গমৰ গুটি ।\nউত্তৰ :- জৰা প্ৰক্ৰিয়াৰ দ্বাৰা।\n(j) পানী আৰু বোকাৰ প্ৰলম্বনৰ পৰা বোকাৰ সুক্ষ্ম কণিকাবোৰ ।\nউত্তৰ :- আশ্ৰাৱণ পদ্ধতি।\n2) একাপ চাহ বনাবলৈ প্রয়োজনীয় পদক্ষেপবোৰ লিখা। দ্ৰৱণ, দ্ৰাৱক, দ্রাব্য, দ্রবীভূত, দ্ৰৱনীয়, অদ্রবনীয় পৰিশ্ৰুত আৰু অৱশেষ আদি শব্দবোৰ ব্যৱহাৰ কৰিবা।\nউত্তৰ:- চাহ বনোৱা পদ্ধতি:-\n(i) দ্ৰাৱক পানী গৰম কৰা হয়।\n(ii) দ্ৰাৱ্য চাহ আৰু চেনী গৰম কৰা দ্ৰাৱক পানীত দ্ৰৱীভূত কৰি দ্ৰৱন প্ৰস্তুত কৰা হয়।\n(iii) দ্ৰৱনটোত গাখীৰ যোগ কৰিলে বৰণ সলনি হ’ব আৰু গাখীৰৰ কলয়ডীয় দ্ৰৱন প্রস্তুত কৰা হয়।\n(iv) গৰম অৱস্থাত মিশ্রটোত থকা চেনী দ্ৰবীভূত হয় আৰু চাহপাতৰ যৌগবোৰ পানীত দ্ৰবীভূত হয়।\n(v) অৱশিষ্ট চাহপাত চেকী পেলাই দিয়া হয় আৰু পৰিশ্ৰুতখিনি চাহ হিচাপে কাপত লোৱা হয়।\n3. প্রজ্ঞাই তিনিটা বেলেগ বেলেগ পদাৰ্থৰ দ্ৰৱনীয়তা বিভিন্ন উষ্ণতাত পৰীক্ষা কৰিছিল আৰু সংগ্ৰহ কৰা তথ্যবোৰ তলৰ তালিকাত দিয়া হৈছে। ফলাফলবোৰ তালিকাখনত 100g পানীত সংপৃক্ত দ্রৱণ প্রস্তুতিৰ বাবে প্রয়োজনীয় দ্ৰাব্যৰ পৰিমাণ হিচাপত দিয়া হৈছে।\nদ্ৰৱীভূত কৰা পদাৰ্থ\nপটেছিয়াম নাইট্ৰেট 21 32 62 106 167\nছডিয়াম ক্ল’ৰাইড 36 36 36 37 37\nপটেছিয়াম ক্ল’ৰাইড 35 35 40 46 54\nএমনিয়াম ক্ল’ৰাইড 24 37 41 55 66\n(a) পটাছিয়াম নাইট্রেটৰ সংপৃক্ত দ্ৰৱ এটা কৰিবলৈ 313K উষ্ণতাত 50gm পানীত কিমান গ্রাম পটাছিয়াম নাইট্রেট লাগিব ?\nউত্তৰ:- 313K উষ্ণতাত 100gm পানী সংপৃক্ত কৰিবলৈ KNO₃ লাগে= 62gm\n∴ 313K উষ্ণতাত 1gm পানী সংপৃক্ত কৰিবলৈ KNO₃ লাগে =62/100gm\n313K ঊষ্ণতাত 50gm পানী সংপৃক্ত কৰিবলৈ KNO₃ লাগে =62/100 x 50gm= 31gm\n(b) 353K উষ্ণতাত প্রজ্ঞাই KCI ৰ সংপৃক্ত দ্ৰৱ প্ৰস্তুত কৰি সাধাৰণ উষ্ণতাত ঠাণ্ডা হবলৈ থৈ দিলে। দ্ৰৱটো ঠাণ্ডা হলে তেওঁ কি দেখিব? ব্যাখ্যা কৰা।\nউত্তৰ:- KCI ৰ সংম্পৃক্ত দ্ৰৱটো 353K উষ্ণতাৰ পৰা সাধাৰণ উষ্ণতালৈ ঠাণ্ডা হ’ব। তাত KCI ৰ স্ফটিক জমা হয়। উষ্ণতা কম হলে দ্ৰৱৰ দ্ৰৱনীয়তা কম হয়। 353K উষ্ণতাৰ পৰা সাধাৰণ উষ্ণতালৈ অহাৰ বাবে স্ফটিক আকাৰত পাত্ৰৰ তলিত জমা হয়।\n(c) প্ৰতিটো লৱণৰে দ্ৰৱনীয়তা 193 নিৰ্দ্ধাৰিত কৰা। এই উষ্ণতাত কোনটো লৱণৰ দ্ৰৱনীয়তা আটাইতকৈ বেছি?\nউত্তৰ:- (i) 283K উষ্ণতাত KNO₃ ৰ দ্ৰৱনীয়তা = 21\n∴ 1K উষ্ণতাত KNO₃ ৰ দ্ৰৱনীয়তা= 21/283\n∴ 193K উষ্ণতাত KNO₃ ৰ দ্ৰৱনীয়তা = 21×193/283= 14.3\n(ii) 283K উষ্ণতাত NaCl ৰ দ্ৰৱনীয়তা = 36\n∴ 1K উষ্ণতাত NaCl ৰ দ্ৰৱনীয়তা= 36/283\n∴193K উষ্ণতাত NaCl ৰ দ্ৰৱনীয়তা= 36/283 x 193 =24.6\n(iii) 283K উষ্ণতাত KCI ৰ দ্ৰৱনীয়তা= 35\n∴ 1K উষ্ণতাত KCI ৰ দ্ৰৱনীয়তা=35/283\n∴193K উষ্ণতাত KCI ৰ দ্ৰৱনীয়তা= 35/283 x 193= 23.6\n(iv) 283K উষ্ণতাত NH₄CI ৰ দ্ৰৱনীয়তা=24\n∴1K উষ্ণতাত NH₄CI ৰ দ্ৰৱনীয়তা=24/283\n∴193K উষ্ণতাত NH₄CI ৰ দ্ৰৱনীয়তা= 24/283 x193=16.4\n(d) লৱণৰ দ্ৰৱনীয়তাত উষ্ণতাৰ প্ৰভাৱ ব্যাখ্যা কৰা।\nউত্তৰ: দ্ৰৱনীয়তা উষ্ণতা বাঢ়িলে বৃদ্ধি হয়। কাৰণ উষ্ণতা বৃদ্ধি হলে দ্ৰাৱকত কণিকাবোৰৰ মাজৰ দূৰত্ব বৃদ্ধি হয়। ফলত কণিকাবোৰৰ মাজৰ খালী ঠাইত বেছি পৰিমাণৰ দ্ৰাব্যৰ কণিকা প্ৰৱেশ কৰিব পাৰে। সেইবাবে উষ্ণতা বৃদ্ধি হলে দ্ৰৱ এটা দ্ৰাব্যৰ দ্ৰৱনীয়তা বাঢ়ে।\n4.উদাহৰণ দি ব্যাখ্যা কৰা । (a) সংপৃক্ত দ্ৰৱ, (b) বিশুদ্ধ পদাৰ্থ, (c) কলয়ড, (d) প্ৰলম্বন।\n(a) সংপৃক্ত দ্ৰৱ: দ্ৰাৱকৰ আয়তন একে থাকিলে তাত এক নিৰ্দিষ্ট পৰিমাণৰ দ্ৰাৱ্যহে দ্ৰৱীভূত হয়। তেতিয়া দ্ৰৱটোক সংপৃক্ত দ্ৰৱ বোলা হয়।\nউদাহৰণ স্বৰূপে, বিকাৰ এটাত পানী আৰু নিমখৰ দ্ৰৱ প্ৰস্তুত কৰি নিমখৰ পৰিমাণ বৃদ্ধি কৰি গৈ থাকিলে এসময়ত আৰু নিমখ দ্ৰৱীভূত নহ’ব। সেই অৱস্থাত তাক সংপৃক্ত দ্ৰৱ বোলা হয়।\n(b) বিশুদ্ধ পদাৰ্থ: যিবোৰ পদাৰ্থ একে অণুৰ দ্বাৰা গঠিত, তাকেই “বিশুদ্ধ পদাৰ্থ” বুলি কোৱা হয়। কোনো ভৌতিক প্ৰক্ৰিয়াৰে এবিধ বিশুদ্ধ পদার্থক অন্য পদাৰ্থলৈ পৃথক কৰিব নোৱাৰি। উদাহৰণ স্বৰূপে, Nacl।\n(c) কলয়ড: যিবোৰ অসমসত্ত্ব দ্ৰৱৰ কণিকা খালী চকুৰে দেখা পোৱা নাযায় কিন্তু পোহৰৰ ৰশ্মি যাব দিলে দেখা পোৱা যায় সেইবোৰ দ্ৰৱক কলয়ড বোলে। কলয়ডীয় কণিকাবোৰ সমগ্ৰ দ্ৰৱণটোতে সুষমভাৱে বিস্তাৰিত হৈ থাকে। যেনে— গাখীৰ পানী, চিয়াহী আদি।\n(d) প্ৰলম্বন: যিবোৰ অসমসত্ব দ্ৰবত কণিকাবোৰ খালী চকুৰে দেখা পোৱা যায় আৰু কণিকাবোৰ চেকী পৃথক কৰিব পাৰি তাক প্ৰলম্বন বোলা হয়।। যেনে-বোকা আৰু পানীৰ মিশ্ৰণ।\n5. তলৰ মিশ্ৰশবোৰ সমসত্ব নে অসমসত্ব শ্রেণীভুক্ত কৰা- ছ’ডাপানী, কাঠ, বায়ু, মাটি, ভিনেগাৰ, চেকি লোৱা চাহ।\nউত্তৰ:- সমসত্ব :-ছ’ডাপানী, চেকি লোৱা চাহ,ভিনেগাৰ।\nঅসমসত্ত্ব :- বায়ু, মাটি, কাঠ।\n6. তোমাক দিয়া বৰণহীন তৰল এটা বিশুদ্ধ পানী বুলি কিদৰে প্ৰমাণ কৰিবা ?\nউত্তৰ :- তৰল খিনিৰ উতলাংক উষ্ণতাৰ দ্বাৰা বিশুদ্ধ হয়নে নহয় জানিব পাৰিম কিয়নো বিশুদ্ধ তৰলৰ নিৰ্দিষ্ট উতলাংক থাকে। বায়ুমণ্ডলীয় চাপত যদি তৰলখিনি উতলাংক ১০০ ডিগ্ৰী চেলচিয়াছত গৰম হয় তেন্তে তৰলখিনি বিশুদ্ধ পানী আৰু যদিহে নহয় তেতিয়া ই বিশুদ্ধ পানী নহয়।\n7. তলৰ পদাৰ্থবোৰৰ ভিতৰত কোনবোৰ “বিশুদ্ধ পদাৰ্থ” ৰ শাৰীত পৰিব – (ক) বৰফ, (খ) গাখীৰ, (গ) লো, (ঘ) হাইড্ৰ’ক্লৰিক এছিদ, (ঙ) কেলচিয়াম অক্সাইড, (চ) পাৰা, (ছ) ইটা, (জ), কাঠ, (ঝ) বায়ু ।\nউত্তৰ :- বিশুদ্ধ পদাৰ্থ:- (ক) বৰফ, (খ) গাখীৰ, (ঘ) হাইড্ৰ’ক্লৰিক এছিদ, (ঙ) কেলচিয়াম অক্সাইড (চ) পাৰা ।\n8.তলৰ মিশ্ৰণবোৰৰ মাজৰ পৰা দ্ৰৱণবোৰ বাছি উলিওৱা। (ক) মাটি, (খ) সাগৰৰ পানী, (গ) বায়ু, (ঘ) কয়লা, (ঙ) চ’দা পানী ।\nউত্তৰ :- (খ) সাগৰৰ পানী, (গ) বায়ু, (ঙ) চ’দা পানী।\n9.তলৰ কোনটোৱে “টিণ্ডল প্ৰভাৱ” দেখুৱায় ? (ক) লৱণৰ দ্ৰৱ, (খ) গাখীৰ, (গ) কপাৰ ছালফেটৰ দ্ৰৱ, (ঘ) ষ্টাৰ্চ দ্ৰবন ।\nউত্তৰ :- (খ) গাখীৰ ।\n10.তলৰ বিলাক মৌল, যৌগ আৰু মিশ্ৰণ হিচাপে শ্ৰেণীভুক্ত কৰা। a) চ’ডিয়াম, b) মাটি, c) চেনিৰ দ্ৰৱণ, d) ছিলভাৰ, e) কেলছিয়াম কাৰ্বনেট, f) টিন।, g) ছিলিকন।\nউত্তৰ:- মৌল– (a) ছডিয়াম, (d) ছিলভাৰ (1) টিন, (g) ছিলিকন, (k) মিথেন।\nযৌগ:- (e) কেলছিয়াম কার্বনেট (1) কার্বন ডাই অক্সাইড\nমিশ্রণ:- (b) মাটি, (c) চেনীৰ দ্ৰৱন (h) কয়লা (h) বায়ু (j) চাবোন, (m) তেজ\n11.তলৰ কোনবোৰ ৰাসায়নিক পৰিৱৰ্তন- (a) উদ্ভিদ বুদ্ধি, (b) লোত মামৰে ধৰা, (c) লোৰ গুড়ি আৰু বালিৰ মিহলিকৰণ, (d) খাদ্য ৰন্ধন, (e) খাদ্য হজম হোৱা, (f) পানী গোট মৰা, (g) মমবাতি জ্বলোৱা\nউত্তৰ:- ৰাসায়নিক পৰিৱৰ্তন:- (b) লোত মামৰে ধৰা (c) খাদ্য হজম হোৱা (d) খাদ্য ৰন্ধন (g) মমবাতি জ্বলোৱা\nআপুনি যদি ইয়ালৈ পঢ়ি আছে তেন্তে নিশ্চয়, Class9Science Chapter2Question Answer Assamese Medium ত উল্লেখ কৰা প্ৰতিটো প্ৰশ্নৰ উত্তৰ ভালদৰে পঢ়িছে। আপুনি যদি Class9Science Chapter2Question Answer Assamese Medium পঢ়াৰ পিছত কিবা অসুবিধা পাইছে তেন্তে অনুগ্ৰহ কৰি Comment Section ত জনাব পাৰে, আমি আপোনালোকৰ প্ৰতিটো সমস্যাৰ সমাধান যথা সময়ত দিবলৈ প্ৰয়াস কৰিম।\nClass9Science Chapter3Question Answer | অণু আৰু পৰমাণু প্ৰশ্ন উত্তৰ\n1 thought on “Class9Science Chapter2Question Answer Assamese Medium | আমাৰ চাৰিওকাষৰ পদাৰ্থবোৰ বিশুদ্ধনে?”\nPingback: Class9Science Chapter3Question Answer | অণু আৰু পৰমাণু প্ৰশ্ন উত্তৰ » Assamese Medium


Maxxilet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Maxxilet ar byavahar, ppali, parshwakriya, upkaar, kriya-pratikriya aaru satarkatabani\nMaxxilet ৰ মূল্য আৰু পেকৰ চাইজ - Maxxilet Price and Pack Size in Assamese - Maxxilet ar mulya aaru pakor size\nMaxxilet ৰ লাভ আৰু ব্যৱহাৰসমূহ- Maxxilet Benefits & Uses in Assamese- Maxxilet ar laabh aaru byavaharsamuh\nMaxxilet ৰ পালি আৰু সেয়া কেনেদৰে ল'ব- Maxxilet Dosage & How to Take in Assamese - Maxxilet ar paali aaru xeya kenedore lobo\nMaxxilet ৰ পাৰ্শ্চক্ৰিয়াসমূহ- Maxxilet Side Effects in Assamese- Maxxilet ar parshwakriyasamuh\nMaxxilet সংক্ৰান্ত সতৰ্কতাবাণীসমূহ- Maxxilet Related Warnings in Assamese- Maxxilet xonkranta xatarkatabanisamuh\nঅইন দৰৱৰ সৈতে Maxxiletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Maxxilet with Other Drugs in Assamese- Oinor xoite Maxxilet ar gurutor kriya-pratikriya\nMaxxilet মতভেদসমূহ- Maxxilet Contraindications in Assamese- Maxxilet nishedhsamuh\nMaxxilet ৰ বিষয়ে সততে সোধা প্ৰশ্নসমূহ- Frequently asked Questions about Maxxilet in Assamese- Maxxilet ar bikhoye satate xodha prashnasamuh\nখাদ্য আৰু মদৰ সৈতে Maxxilet ক্ৰিয়া-প্ৰতিক্ৰিয়া- Maxxilet Interactions with Food and Alcohol in Assamese- khadya aaru modor xoite Maxxilet kriya-pratikriya\nMaxxilet ৰ লাভ আৰু ব্যৱহাৰসমূহ - Maxxilet Benefits & Uses in Assamese - Maxxilet ar laabh aaru byavaharsamuh\nMaxxilet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMaxxilet ৰ পালি আৰু সেয়া কেনেদৰে ল'ব - Maxxilet Dosage & How to Take in Assamese - Maxxilet ar paali aaru xeya kenedore lobo\nMaxxilet-ৰ উপাদানসমূহ - Maxxilet Active Ingredients in Assamese - Maxxilet-ar upadaansamuh\nMaxxilet ৰ পাৰ্শ্চক্ৰিয়াসমূহ - Maxxilet Side Effects in Assamese - Maxxilet ar parshwakriyasamuh\nগৱেষণাৰ ভিত্তিত, Maxxilet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMaxxilet সংক্ৰান্ত সতৰ্কতাবাণীসমূহ - Maxxilet Related Warnings in Assamese - Maxxilet xonkranta xatarkatabanisamuh\nMaxxilet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Maxxilet লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nMaxxilet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMaxxilet ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Maxxilet কি প্ৰভাৱ দেখা গৈছে?\nMaxxiletৰ পাৰ্শ্ব-প্ৰতিক্ৰিয়াৰ ফলত বৃক্কৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nযকৃতত Maxxilet কি প্ৰভাৱ দেখা গৈছে?\nMaxxiletএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Maxxilet ৰ কি প্ৰভাৱ দেখা গৈছে?\nMaxxiletএ আপোনাৰ হৃদয় ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nঅইন দৰৱৰ সৈতে Maxxiletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Maxxilet with Other Drugs in Assamese - Oinor xoite Maxxilet ar gurutor kriya-pratikriya\nMaxxilet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMaxxilet মতভেদসমূহ - Maxxilet Contraindications in Assamese - Maxxilet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Maxxilet লোৱা অনুচিত যাতে -\nMaxxilet ৰ বিষয়ে সততে সোধা প্ৰশ্নসমূহ - Frequently asked Questions about Maxxilet in Assamese - Maxxilet ar bikhoye satate xodha prashnasamuh\nএই Maxxilet-এ অভ্য়াস বা নিচাৰ সৃষ্টি কৰে নেকি?\nনহয়, Maxxilet লোৱাটোৱে কোনো আসক্তিৰ সৃষ্টি নকৰে।\nMaxxilet আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Maxxilet লওক।\nনহয়, মানসিক ৰোগৰ চিকিত্সাৰ ক্ষেত্ৰত Maxxilet ব্যৱহৃত নহয়।\nখাদ্য আৰু মদৰ সৈতে Maxxilet ক্ৰিয়া-প্ৰতিক্ৰিয়া - Maxxilet Interactions with Food and Alcohol in Assamese - khadya aaru modor xoite Maxxilet kriya-pratikriya\nখাদ্য আৰু Maxxiletৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Maxxilet আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Maxxiletৰ মাজৰ প্ৰতিক্ৰিয়া\nমদ আৰু Maxxilet একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nMaxxilet ৰ অনুকল্প - Substitutes for Maxxilet in Assamese\nআপুনি বা আপোনাৰ পৰিয়ালৰ কোনোবাই Maxxilet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Maxxilet ব্যৱহাৰ কৰিছিল নেকি?\nআপুনি কিমান পৰিমাণে Maxxilet সেৱন কৰিছিল?\nআপুনি Maxxilet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Maxxilet সেৱন কৰে?


লক্ষ্মীনাথ দাস - অসমীয়া ৱিকিপিডিয়া\n১৫ মে', ১৮৯৩\nতেজপুৰ, শোণিতপুৰ, অসম, ভাৰত\n১৩ ফেব্ৰুৱাৰী, ১৯৬৯ (৭৫ বছৰ)\n* বিজ্ঞান জনপ্ৰিয়কৰণ\n* গুৱাহাটীৰ প্ৰথমটো পানী-যোগান প্ৰকল্প\n*ইণ্ডাষ্ট্ৰিয়েল এণ্ড কেমিকেল পায়'নিয়াৰ্ছৰ প্ৰতিষ্ঠাতা\nলক্ষ্মীনাথ দাস (ইংৰাজী: Laxminath Das) আছিল এগৰাকী অসমীয়া বিজ্ঞানী, উদ্যোগী, উদ্ভাৱক আৰু অধ্যাপক। কুৰি শতিকাৰ সময়ছোৱাত অসমত বিজ্ঞান জনপ্ৰিয় কৰাত লক্ষ্মীনাথ দাসে মূল্যৱান ভূমিকা গ্ৰহণ কৰিছিল। গুৱাহাটীত প্ৰথমবাৰৰ বাবে স্থাপিত হোৱা পানী যোগান ব্যৱস্থাৰ পৰা আৰম্ভ কৰি স্বদেশী আন্দোলনৰ সময়ত লক্ষ্মী যঁতৰৰ বিকাশ সাধন কৰালৈকে লক্ষ্মীনাথ দাসে সক্ৰিয়ভাৱে অৰিহণা যোগাই থৈ গৈছে। তেখেতে মহাত্মা গান্ধীৰ নীতি-আদৰ্শ মানি চলিছিল। তেখেতে কটন মহাবিদ্যালয়ত পদাৰ্থ বিজ্ঞানৰ অধ্যাপক হিচাপে চাকৰি জীৱন আৰম্ভ কৰিছিল।\nবাৰ বছৰ বয়সতে এটা বিজ্ঞানভিত্তিক কবিতা লিখা লক্ষ্মীনাথ দাস পৰৱৰ্তী সময়ত অসমৰ ধুবুৰীত অনুষ্ঠিত হোৱা অসম সাহিত্য সভাৰ পঞ্চবিংশ অধিৱেশনৰ বিজ্ঞান সন্মিলনত সভাপতিৰ পদত অধিষ্ঠিত হয়। তেখেতে অসমীয়া টাইপ ৰাইটাৰ যন্ত্ৰ উদ্ভাৱন কৰিবলৈও প্ৰচেষ্টা চলাইছিল। ইয়াৰ লগতে অনাতাঁৰ গ্ৰাহক যন্ত্ৰ, এন্দুৰ নিয়ন্ত্ৰণ কৰাৰ কৌশল, যন্ত্ৰ-চালিত নাও, ৰেডিঅ', দূৰবীণ আদিৰো নিৰ্মাণ কৰিছিল।\nঅসমৰ প্ৰথমখন কথাছবি জয়মতীৰ দৃশ্যসজ্জা সম্পৰ্কে কেতবোৰ কাৰিকৰী দিহা-পৰামৰ্শ লক্ষ্মীনাথ দাসে জ্যোতিপ্ৰসাদ আগৰৱালাক প্ৰদান কৰিছিল। বিজ্ঞান আৰু প্ৰযুক্তিবিদ্যাত তেখেতৰ ব্যুৎপত্তি দেখি একাংশই লক্ষ্মীনাথ দাসক "অসমৰ ফাৰাডে" বুলি অভিহিত কৰে৷ \n2.2 গুৱাহাটী পানী যোগান প্ৰকল্পৰ অধীক্ষক\n2.3 উদ্ভাৱক হিচাপে\n2.4 সাহিত্যিক আৰু অন্যান্য কৰ্ম\n১৮৯৩ চনৰ ১৫ মে' তাৰিখে অসমৰ শোণিতপুৰ জিলাৰ তেজপুৰত লক্ষ্মীনাথ দাসৰ জন্ম হৈছিল৷ অৱশ্যে তেখেতৰ জীৱনৰ পৰৱৰ্তী অংশ অতিবাহিত হয় গুৱাহাটীত৷ লক্ষ্মীনাথ দাসৰ পিতৃ হৈছে ভোলানাথ দাস৷ ভোলানাথ দাসে সীতাহৰণ কাব্য, চিন্তা তৰংগিনী আদি লিখিছিল৷\n১৯১১ চনত তেখেত প্ৰৱেশিকা পৰীক্ষাত উত্তীৰ্ণ হয়৷ ইয়াৰ বাবে তেখেতে জলপানি লাভ কৰে৷ কটন মহাবিদ্যালয়ত নামভৰ্তি কৰি ১৯১৩ চনত লক্ষ্মীনাথ দাসে আই এছ চি পৰীক্ষাত উত্তীৰ্ণ হয় আৰু কলিকতা বিশ্ববিদ্যালয়ৰ ভিতৰতে গণিতত সৰ্বোচ্চ নম্বৰ লাভ কৰে৷ তেখেতে 'ডাফ' বৃত্তি পায়৷ ১৯১৫ চনত তেখেতে পদাৰ্থ বিজ্ঞানত অনাৰ্ছসহ সোণৰ পদক লাভ কৰি বি এছ ছি ডিগ্ৰী অৰ্জন কৰে৷ পৰৱৰ্তী সময়ত একেটা বিষয়তে তেখেতে কলিকতা বিশ্ববিদ্যালয়ৰ পৰা সোণৰ পদকসহ এম এচ ছি ডিগ্ৰী লাভ কৰে৷ \n১৯১৭ চনত লক্ষ্মীনাথ দাসে কটন মহাবিদ্যালয়ত পদাৰ্থ বিজ্ঞানৰ অধ্যাপক হিচাপে কৰ্মজীৱনৰ পাতনি মেলে৷ অৱশ্যে দেশজুৰি আৰম্ভ হোৱা স্বাধীনতা সংগ্ৰামত তেখেতে অংশগ্ৰহণ কৰাৰ বাবে অধ্যাপনাৰ জীৱন স্থায়ী নহ'ল৷ ১৯২১ চনত তেখেতে চাকৰি ত্যাগ কৰি অসহযোগ আন্দোলনত নামি পৰে৷ আন্দোলন শাম কটাত পুনৰ ১৯২৩ চনত তেখেতে চাকৰি কৰিবলৈ মন মেলে৷\nগুৱাহাটী পানী যোগান প্ৰকল্পৰ অধীক্ষক[সম্পাদনা কৰক]\nলক্ষ্মীনাথ দাসে কটন কলেজত পুনৰ যোগদান কৰাৰ সুযোগ পাইছিল যদিও গুৱাহাটীত পোনপ্ৰথমবাৰৰ বাবে স্থাপন কৰিবলৈ ওলোৱা ৰাজহুৱা পানী যোগান প্ৰকল্পইহে তেখেতৰ মন আকৰ্ষণ কৰে৷ ব্ৰিটিছ চৰকাৰে এটা জাৰ্মান কোম্পানীৰ সহযোগিতাত অসমৰ গুৱাহাটীত প্ৰথমটো পানীকল স্থাপন কৰিবলৈ ওলায়৷ ইয়াৰ বাবে তেওঁলোকক এজন অধীক্ষক (ছুপাৰিণ্টেণ্ডেণ্ট)ৰ প্ৰয়োজন হয়৷ শেষত কেইবাগৰাকীও অনা-অসমীয়া অভিযন্তাৰ প্ৰাৰ্থিত্বৰ মাজৰ পৰা লক্ষ্মীনাথ দাসক নিৰ্বাচিত কৰা হয়৷ কৰ্মবীৰ নবীন চন্দ্ৰ বৰদলৈয়ে তেখেতেক পানী যোগান ব্যৱস্থাৰ পদটো প্ৰদান কৰাত আগভাগ লৈছিল৷ উল্লেখ্য যে, ১৯৬৭ চনলৈকে লক্ষ্মীনাথ দাস উক্ত পদত অধিষ্ঠিত হৈ থাকে৷ \nউদ্ভাৱক হিচাপে[সম্পাদনা কৰক]\nগুৱাহাটী চহৰৰ উজান বজাৰৰ দক্ষিণ-পশ্চিম কোণতেই লক্ষ্মীনাথ দাসৰ বাসগৃহটো আছিল৷ এই বাসগৃহটোৱেই আছিল তেখেতৰ পৰীক্ষাগাৰ বা লেব'ৰেটৰি৷ তেখেতে ইণ্ডাষ্ট্ৰিয়েল এণ্ড কেমিকেল পায়'নিয়াৰ্ছ নামৰ প্ৰতিষ্ঠানটো খুলি তাতেই চিঞাহী, ঔষধ, চাবোন, তেল, প্ৰসাধন আদি বস্তুৰ উৎপাদন কৰিছিল৷ লক্ষ্মীনাথ দাসৰ দুটামান উদ্ভাৱন তলত উল্লেখ কৰা হ'ল-\nছাত্ৰাৱস্থাতেই লক্ষ্মীনাথ দাসে এখন যন্ত্ৰ-চালিত নাও নিৰ্মাণ কৰিছিল৷ নাওখনৰ সহায়ত তেখেতে ব্ৰহ্মপুত্ৰ পাৰ হৈ দেখুৱাইছিল৷\nনিজৰ কোঠাৰে বেৰত যন্ত্ৰপাতি সহায়ত লক্ষ্মীনাথ দাসে এটি অনাঁতাৰ গ্ৰাহক যন্ত্ৰ সাজি উলিয়ায়৷ অঞ্চলটোৰ ৰাইজে সেইটো ৰেডিঅ'তে বিশ্বযুদ্ধকে ধৰি দেশ-বিদেশৰ খবৰ লাভ কৰিছিল৷\nজ্যোতিৰ্বিজ্ঞানৰ প্ৰতি আগ্ৰহ থকা লক্ষ্মীনাথ দাসে নিজে হাতেৰে এটা শক্তিশালী দূৰবীণ সাজি উলিয়াইছিল৷ ইয়াৰ জৰিয়তে তেখেতে আকাশ নিৰীক্ষণ কৰিছিল৷\nঅসমীয়া টাইপৰাইটাৰ যন্ত্ৰ উদ্ভাৱন কৰিবলৈও যত্নৱান হোৱা লক্ষ্মীনাথ দাসে কেশৱকান্ত বৰুৱাৰ সহযোগত বৰদাস লিপি (বৰুৱা+দাস) নামেৰে এবিধ নতুন ঠাঁচৰ অসমীয়া লিপি সৃষ্টি কৰিবলে প্ৰয়াস কৰিছিল৷\nস্বদেশী আন্দোলনৰ সময়ছোৱাত লক্ষ্মীনাথ দাসে লক্ষ্মী যঁতৰ নামেৰে এবিধ যঁতৰ নিৰ্মাণ কৰে৷ গাঁৱে-ভূঁয়ে জনপ্ৰিয় হোৱা এই যঁতৰটোৰ উদ্ভাৱন কৰাৰ বাবে গৌৰীপুৰৰ ৰজাই তেখেতক সোণৰ পদকেৰে সন্মান জনাইছিল৷\nঘৰুৱা উদ্যোগত লক্ষ্মীনাথ দাসে নেত্ৰকল্যাণ, নিউছিল, আইছিপিন আদিৰ দৰে ঔষধ প্ৰস্তুত কৰিছিল৷ ঔষধবোৰ তেখেতে নিজৰ দেহত প্ৰয়োগ কৰি চাইছিল৷ নিউছিল নামৰ ঔষধটো কটা-ছিঙাত লগাব পৰা গৈছিল৷\nফাঁচী বজাৰত নিগনিৰ উপদ্ৰৱ বৃদ্ধি পোৱাত লক্ষ্মীনাথ দাসে এবিধ বিশেষ কৌশল খটুৱাই নিগনি নিয়ন্ত্ৰণ কৰাৰ দিহা কৰিছিল৷ \nসাহিত্যিক আৰু অন্যান্য কৰ্ম[সম্পাদনা কৰক]\nলক্ষ্মীনাথ দাসে বাৰ বছৰ বয়সতে এটি বিজ্ঞানভিত্তিক কবিতা ৰচনা কৰিছিল৷ কবিতাটো পঢ়ি উঠি পিতৃ ভোলানাথ দাসে মন্তব্য কৰিছিল-"তই দেখোন সাহিত্যত এই সোপা বিজ্ঞানৰ কথাহে লিখিলি৷ বিজ্ঞানহে তোৰ অধিক প্ৰিয় হ'ব যেন পাওঁ৷ দুয়োকো নেৰিবি৷ পাৰিলে দুয়োটাৰে সমন্বয় ঘটাবি৷"\n১৯১৬ চনত গুৱাহাটীত অনুষ্ঠিত হোৱা 'অসম ছাত্ৰ সন্মিলন'ৰ সভাত লক্ষ্মীনাথ দাসে 'কম্পন' নামৰ জনপ্ৰিয় বিজ্ঞানৰ এটি সুদীৰ্ঘ প্ৰবন্ধ পাঠ কৰিছিল৷ ১৯৫৬ চনত ধুবুৰীত অনুষ্ঠিত হোৱা অসম সাহিত্য সভাৰ পঞ্চবিংশ অধিৱেশনৰ বিজ্ঞান সন্মিলনৰ সভাপতিৰ পদো তেখেতে অলংকৃত কৰে৷ জ্যোতিপ্ৰসাদ আগৰৱালাৰ দ্বাৰা নিৰ্মিত জয়মতী কথাছবিৰ দৃশ্যসজ্জা সন্দৰ্ভত তেখেতে পৰামৰ্শ দিছিল৷ তেখেতে ৰাজদৰবাৰত কলগছ ব্যৱহাৰৰ পৰামৰ্শ দিছিল যদিও জ্যোতিপ্ৰসাদে সেই পৰামৰ্শ মনা নাছিল৷ ইয়াৰ বাবে দৰ্শকৰ চকুত কলগছবোৰ সহজে ধৰা পৰিছিল৷ লক্ষ্মীনাথ দাসে যুক্তি দৰ্শাইছিল যে, কেমেৰাৰ সমুখত কলগছ ব্যৱহাৰ কৰিলে মঞ্চসদৃশ মায়া সৃষ্টি কৰিব পৰা নাযাব৷ \nউত্তৰ গুৱাহাটীৰ হেমচন্দ্ৰ বৰুৱাৰ কন্যা অন্নবালা বৰুৱাৰ সৈতে ১৯১৯ চনত লক্ষ্মীনাথ দাসে যুগ্মজীৱন আৰম্ভ কৰে৷ লক্ষ্মীনাথ দাসৰ কেইগৰাকীমান বিশিষ্ট বন্ধু হৈছে-সংগীতজ্ঞ-কবি উমেশ চন্দ্ৰ চৌধুৰী, প্ৰত্নতত্ত্ববিদ ৰাজমোহন নাথ, 'জয়ন্তী'ৰ সম্পাদক গিৰীশ চন্দ্ৰ বৰুৱা, আৰু সাংবাদিক হৰেন্দ্ৰনাথ বৰুৱা৷ অতুল চন্দ্ৰ হাজৰিকাই এওঁলোকৰ পাঁচজনীয়া বন্ধুমহলটোক 'স্মৃতিৰ পাপৰি'ত গুৱাহাটীৰ পঞ্চপাণ্ডৱ বুলি আখ্যায়িত কৰিছিল৷\n১৯৬৯ চনৰ ১৩ ফেব্ৰুৱাৰি তাৰিখে লক্ষ্মীনাথ দাসৰ দেহাৱসান ঘটে৷\n↑ 1.0 1.1 1.2 1.3 1.4 1.5 1.6 1.7 1.8 বৰুৱা, ক্ষীৰধৰ (২০২১). বিজ্ঞান জনপ্ৰিয়কৰণৰ অগ্ৰণী অসমীয়া লক্ষ্মীনাথ দাস. প্ৰকাশক গুৱাহাটী: প্ৰান্তিক (প্ৰদীপ বৰুৱা). পৃষ্ঠা. ৩১-৩৩.\n"https://as.wikipedia.org/w/index.php?title=লক্ষ্মীনাথ_দাস&oldid=302949"ৰ পৰা অনা হৈছে\nএই পৃষ্ঠাখন ০৪ অক্টোবৰ, ২০২১ তাৰিখে ২০:৫২ বজাত অন্তিম সংশোধন কৰা হৈছিল।


Crota N in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Crota N ar byavahar, ppali, parshwakriya, upkaar, kriya-pratikriya aaru satarkatabani\nCrota N की जानकारी\nCrota N ৰ লাভ আৰু ব্যৱহাৰসমূহ- Crota N Benefits & Uses in Assamese- Crota N ar laabh aaru byavaharsamuh\nCrota N ৰ পালি আৰু সেয়া কেনেদৰে ল'ব- Crota N Dosage & How to Take in Assamese - Crota N ar paali aaru xeya kenedore lobo\nCrota N ৰ পাৰ্শ্চক্ৰিয়াসমূহ- Crota N Side Effects in Assamese- Crota N ar parshwakriyasamuh\nCrota N সংক্ৰান্ত সতৰ্কতাবাণীসমূহ- Crota N Related Warnings in Assamese- Crota N xonkranta xatarkatabanisamuh\nঅইন দৰৱৰ সৈতে Crota Nৰ গুৰুতৰ ক্ৰিয়া-প্ৰতিক্ৰিয়া- Severe Interaction of Crota N with Other Drugs in Assamese- Oinor xoite Crota N ar gurutor kriya-pratikriya\nCrota N মতভেদসমূহ- Crota N Contraindications in Assamese- Crota N nishedhsamuh\nCrota N ৰ বিষয়ে সততে সোধা প্ৰশ্নসমূহ- Frequently asked Questions about Crota N in Assamese- Crota N ar bikhoye satate xodha prashnasamuh\nখাদ্য আৰু মদৰ সৈতে Crota N ক্ৰিয়া-প্ৰতিক্ৰিয়া- Crota N Interactions with Food and Alcohol in Assamese- khadya aaru modor xoite Crota N kriya-pratikriya\nCrota N ৰ লাভ আৰু ব্যৱহাৰসমূহ - Crota N Benefits & Uses in Assamese - Crota N ar laabh aaru byavaharsamuh\nCrota N তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCrota N ৰ পালি আৰু সেয়া কেনেদৰে ল'ব - Crota N Dosage & How to Take in Assamese - Crota N ar paali aaru xeya kenedore lobo\nCrota N-ৰ উপাদানসমূহ - Crota N Active Ingredients in Assamese - Crota N-ar upadaansamuh\nCrota N ৰ পাৰ্শ্চক্ৰিয়াসমূহ - Crota N Side Effects in Assamese - Crota N ar parshwakriyasamuh\nগৱেষণাৰ ভিত্তিত, Crota N ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCrota N সংক্ৰান্ত সতৰ্কতাবাণীসমূহ - Crota N Related Warnings in Assamese - Crota N xonkranta xatarkatabanisamuh\nCrota N-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCrota N ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nCrota N-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Crota N ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Crota N গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Crota N কি প্ৰভাৱ দেখা গৈছে?\nবৃক্ক ৰ বাবে Crota N কেতিয়াবাহে ক্ষতিকাৰক।\nযকৃতত Crota N কি প্ৰভাৱ দেখা গৈছে?\nCrota Nৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Crota N ৰ কি প্ৰভাৱ দেখা গৈছে?\nহৃদয় ৰ বাবে Crota N সম্পূৰ্ণৰূপে সুৰক্ষিত।\nঅইন দৰৱৰ সৈতে Crota Nৰ গুৰুতৰ ক্ৰিয়া-প্ৰতিক্ৰিয়া - Severe Interaction of Crota N with Other Drugs in Assamese - Oinor xoite Crota N ar gurutor kriya-pratikriya\nCrota N তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCrota N মতভেদসমূহ - Crota N Contraindications in Assamese - Crota N nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Crota N লোৱা অনুচিত যাতে -\nCrota N ৰ বিষয়ে সততে সোধা প্ৰশ্নসমূহ - Frequently asked Questions about Crota N in Assamese - Crota N ar bikhoye satate xodha prashnasamuh\nএই Crota N-এ অভ্য়াস বা নিচাৰ সৃষ্টি কৰে নেকি?\nনহয়, আপনি Crota Nৰ প্ৰতি আসক্ত নহয়।\nCrota N লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Crota N লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Crota Nৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Crota N ক্ৰিয়া-প্ৰতিক্ৰিয়া - Crota N Interactions with Food and Alcohol in Assamese - khadya aaru modor xoite Crota N kriya-pratikriya\nখাদ্য আৰু Crota Nৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Crota N ল'ব পাৰে।\nমদ আৰু Crota Nৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Crota N লোৱাৰ পাৰ্শ্চক্ৰিয়াৰ বিষয়ে তথ্য নাই।\nCrota N ৰ অনুকল্প - Substitutes for Crota N in Assamese\nআপুনি বা আপোনাৰ পৰিয়ালৰ কোনোবাই Crota N লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Crota N ব্যৱহাৰ কৰিছিল নেকি?\nআপুনি কিমান পৰিমাণে Crota N সেৱন কৰিছিল?\nআপুনি Crota N ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Crota N সেৱন কৰে?


ইছলাম হাউছ » সকলো ভাষা » ফাতাৱা » পৃষ্ঠা : 1\nআইটেম সমূহ (76)\nপুথি সমূহ (27)\nউপাদানৰ সংখ্যা: 33\nকন্টেন্টৰ ভাষা : সকলো ভাষা\nমুফতি : ইছলাম প্ৰশ্ন আৰু উত্তৰ ৱেবছাইট অনুবাদ : ৰফিকুল ইছলাম বিন হাবিবুৰ ৰহমান দৰঙী\nমুফতি : স্থায়ী কমিটী গৱেষনা, ফতোৱা, দাওৱা, আৰু প্ৰচাৰ প্ৰসাশন (ছৌদি আৰব) অনুবাদ : ৰফিকুল ইছলাম বিন হাবিবুৰ ৰহমান দৰঙী\nচমু বিৱৰণী এই ফতোৱাত নিম্নলিখিত প্ৰশ্নৰ উত্তৰ প্ৰদান কৰা হৈছে: মই দুখন কিতাপত পঢ়িছোঁ নবী চাল্লাল্লাহু আলাইহি অছাল্লাম আল্লাহৰ প্রথম সৃষ্টি, আল্লাহ তাআলা তেওঁক স্বীয় নূৰৰ পৰা সৃষ্টি কৰিছে, আৰু তেওঁৰ কাৰণে আন আন মখলুক (সৃষ্টি সমূহ) সৃষ্টি কৰা হৈছে। এই বিষয়ে মোৰ জ্ঞান নিশ্চিত নহয়, এতেকে মোক স্পষ্ট বিশ্লেষন দিয়ক।\nইছলামত প্ৰৱেশ কৰা সহজ\nমুফতি : মুহাম্মদ ছলেহ আল মুনাজ্জিদ\nইছলাম ধৰ্মৰ গুণাৱলী\nমুফতি : মুহাম্মদ ছলেহ আল মুনাজ্জিদ الناشر : ইছলাম প্ৰচাৰ ব্যুৰো, ৰাবৱা, ৰিয়াদ, ছৌদি আৰব\nকোনটো ধৰ্ম উত্তম- হিন্দুধৰ্ম নে ইছলাম ধৰ্ম? আৰু কিয়?\nমুফতি : ইছলাম প্ৰশ্ন আৰু উত্তৰ ৱেবছাইট সম্পাদনা : ৰফিকুল ইছলাম বিন হাবিবুৰ ৰহমান দৰঙী\nএজন হিন্দু মানুহে সুধিছেঃ কোনটো ধৰ্ম উত্তম- হিন্দুধৰ্ম নে ইছলাম ধৰ্ম? আৰু কিয়? উক্ত প্ৰশ্নৰ উত্তৰ শ্বাইখ মুহাম্মদ ছলেহ আল-মুনাজ্জিদ হাফিজাহুল্লাহে প্ৰদান কৰিছে।\nভালপোৱা দিৱস সম্পৰ্কে ছৌদি আৰবৰ সৰ্বোচ্চ ওলামা পৰিষদৰ ফতোৱা\nমুফতি : স্থায়ী কমিটী গৱেষনা, ফতোৱা, দাওৱা, আৰু প্ৰচাৰ প্ৰসাশন (ছৌদি আৰব) অনুবাদ : ৰফিকুল ইছলাম বিন হাবিবুৰ ৰহমান দৰঙী الناشر : ইছলাম প্ৰচাৰ ব্যুৰো, ৰাবৱা, ৰিয়াদ, ছৌদি আৰব\nনবী চাল্লাল্লাহু আলাইহি অছাল্লামৰ বিষয়ে ইঞ্জিলত বিৱৰণ আহিছেনে?\nনবী মুহাম্মাদ চাল্লাল্লাহু আলাইহি অছাল্লাম সম্পৰ্কে ইঞ্জিলত উল্লেখ আছেনে?\nমছজিদৰ ইমাম-মুৱাজ্জিনক যাকাতৰ ধন দিয়া যাবনে?\nপ্ৰশ্ন: মছজিদৰ ইমাম-মুৱাজ্জিন যদি আৰ্থিকভাৱে সচ্ছল নহয় তেনেহ’লে তেওঁলোকক যাকাতৰ পৰা এটা অংশ দিব পাৰিনে? উক্ত ফতোৱাত এই প্ৰশ্নৰ উত্তৰ দিয়া হৈছে।\nপ্ৰশ্ন: সম্পদৰ যাকাত নিচাব পৰিমাণ হোৱাৰ পৰা হিচাপ কৰা হ’ব? নে বছৰ পূৰ্ণ হোৱাৰ পিছত হিচাপ কৰা হ’ব? উক্ত ফতোৱাত প্ৰশ্নৰ উত্তৰ প্ৰদান কৰা হৈছে।\nডলাৰ বা টকাত সোণৰ নিছাব\nমুফতি : মুহাম্মদ ছলেহ আল মুনাজ্জিদ মুফতি : ইছলাম প্ৰশ্ন আৰু উত্তৰ ৱেবছাইট অনুবাদ : ৰফিকুল ইছলাম বিন হাবিবুৰ ৰহমান দৰঙী\nকিমান পৰিমাণ টকা থাকিলে যাকাত দিব লাগিব বা সোণৰ নিছাব ডলাৰত অথবা টকাত কিমান হব এই সম্পৰ্কীয় এটা প্ৰশ্নৰ উত্তৰ দিয়া হৈছে উক্ত ফতোৱাত।\nনবী চাল্লাল্লাহু আলাইহি অছাল্লামৰ জন্ম আৰু মৃত্যুৰ তাৰিখ সম্পৰ্কে আলিমসকলৰ একাধিক অভিমত আৰু অগ্ৰগণ্য মতৰ উল্লেখ\nনবী চাল্লাল্লাহু আলাইহি অছাল্লামৰ জন্ম আৰু মৃত্যুৰ তাৰিখ সম্পৰ্কে আলিমসকলৰ মাজত একাধিক অভিমত পোৱা যায়। সেয়ে এই ফতোৱাটোত সেই সকলো মত উল্লেখ কৰি অগ্ৰগণ্য মত পোষণ কৰা হৈছে।\nPDF 23 / 12 / 1437 , 26/9/2016\nপ্ৰশ্ন: মুহৰ্ৰম মাহত অধিক ৰোজা ৰখা ছুন্নত নে? আন আন মাহৰ ওপৰত এই মাহৰ কোনো বিশেষত্ব আছে নেকি? উক্ত প্ৰশ্নৰ উত্তৰ প্ৰদান কৰিছে (আল-ইছলাম প্ৰশ্ন আৰু উত্তৰ ৱেবছাইট কৰ্তৃপক্ষই)\nপ্ৰশ্ন: মোৰ ওপৰত ৰমজানৰ কাযা ৰোজা আছে। মই আশ্বুৰাৰ ৰোজা ৰাখিব বিচাৰো। এতেকে মোৰ বাবে ৰমজানৰ ৰোজা কাযা পালন কৰাৰ আগতে আশ্বুৰাৰ ৰোজা ৰখা জায়েয হ’বনে? মুহৰ্ৰম মাহৰ ১০ তাৰিখ আৰু ১১ তাৰিখে ৰমজানৰ কাযা ৰোজাৰ নিয়ত কৰি ৰোজা ৰাখিলে আশ্বুৰাৰ ৰোজাৰ ছোৱাব মই পামনে? উক্ত প্ৰশ্ন উত্তৰ প্ৰদান কৰিছে (আল-ইছলাম প্ৰশ্ন আৰু উত্তৰ ৱেবছাইট)\nউক্ত ফতোৱাটোত এই প্ৰশ্নৰ উত্তৰ দিয়া হৈছে। প্ৰশ্ন: মই শুনিছো আশ্বুৰাৰ ৰোজাই বিগত বছৰৰ গুনাহ মোচন কৰি দিয়ে- এইটো সঁচা নে? সকলো গুনাহ মোচন কৰেনে; কবিৰা গুনাহো মোচন কৰে নেকি? এই দিনৰ ইমান ডাঙৰ মৰ্যদাৰ কাৰণ কি?\nউক্ত ফতোৱাত মকবুল হজ্জৰ কিছুমান বিধি-বিধান উল্লেখ কৰা হৈছে যিবোৰ পালন কৰিলে এজন মুছলিম ব্যক্তিৰ হজ্জ সফল হ’ব ইন শ্বা আল্লাহ।\nহাজী চাহেবৰ বাবে জুলহিজ্জা মাহৰ ১২ তাৰিখে পোৱাৰ ভাগত বিদায়ী তাৱাফ কৰা আৰু তাৰ পিছত মীনাত উভতি আহি শিল গুটি দলিয়াই নিজ দেশৰ উদ্দেশ্যে ভ্ৰমণ কৰা জায়েয হ’বনে?\nএনে ব্যক্তি যিয়ে হজ্জ কৰিব বিচাৰে কিন্তু হজ্জৰ কাৰ্যাৱলী সম্পৰ্কে অৱগত নহয় তাৰ কৰণীয় কি এই বিষয়ে আলোচনা কৰা হৈছে\nএজন মৃত ব্যক্তিৰ ফালৰ পৰা একেই সময়ত দুজন ব্যক্তিৰ ওমৰাহ আদায় কৰা জায়েয হ’বনে নাই সেই বিষয়ে ফতোৱা প্ৰদান কৰা হৈছে।\nপৃষ্ঠা :2- পৰা : 1


⭐ৰিমঝিম বৰষুণৰ জীপাল কথাৰে~ Assamese Blog⭐: আন্ধাৰ (Darkness)\n'বিলত তিৰেবিৰাই পদুমৰ পাহি অই.......' গানটো গাইয়ে তাই লৰালৰিকৈ হেড্ বাইদেউৰ ওচৰলৈ গ'ল। ইমান দেৰি হ'ব বুলি জনা হ'লে তাই গানটো গাবলৈ নাথাকিলেই হেঁতেন কিন্তু উপায় নাই চাৰ-বাইদেউহঁতে ইমান জোৰ কৰাৰ পিছত নোগোৱাকৈ কেনেকৈ থাকিব। আগতে বিদ্যালয় সপ্তাহৰ বঁটা বিতৰণী অনুষ্ঠান দিনতে শেষ হৈ যায় কিন্তু এইবাৰ সকলোৱে ছাত্র ছাত্ৰীয়ে নেৰা নেপেৰাকৈ লগা কাৰণে সাংস্কৃতিক সন্ধ্যাৰো আয়োজন কৰিছে সেয়ে অলপ দেৰি হৈছে।\n'বাইদেউ মই নাথাকো যাওঁগে, আন্ধাৰো হৈ আহিছে আৰু মোৰ গাঁৱলৈ যোৱা বেলেগ ল'ৰা-ছোৱালী নাই গতিকে বেছি দেৰিলৈকে থাকিলে মোৰ ভয় লাগিব' সুগন্ধিয়ে গৈ হেড বাইদেউক ক'লে। কিন্তু হেড বাইদেউয়ে তাইক ঘৰলৈ যাবলৈ দিবলে মন কৰা নাই কিয়নো তাই বৰ ভাল গান গাই আৰু ইমান মনোমোহা কণ্ঠ যে শুনিলে শুনি থাকিব মন যায়, সেয়ে অনুষ্ঠানৰ সামৰণি মাৰিবলৈও তাইৰ কাৰণে এটা গানৰ প্ৰগ্ৰেম থৈ দিছে।\n'একো নহয় দিয়া সুগন্ধি আজি তুমি আমাৰ ঘৰতে থাকি দিবা, ঘৰলৈ মই খবৰ পঠাই দিম' বুলি কৈ বাইদেউ নিজৰ কামত লাগিল। কথাটো শুনি সুগন্ধিয়ে হেড বাইদেউৰ ওপৰত ক'বলৈও সাহস গোটাব পৰা নাই কিন্তু ঘৰখনৰ অৱস্থা যিহে তাই ন'গলে কিযে হ'ব! হেড বাইদেউৱে অলপ অচৰপকৈ জানে যদিও বৰ বিশেষ নাজানে সুগন্ধিৰ ঘৰৰ কথা। নাই তাই যেনেকে হ'লেও যাবই লাগিব ঘৰলৈ, বাইদেউৱে যদি বেয়া পাই কাইলৈ দেখা যাব। কাইলৈ পুৱা এনেও মাক হেড বাইদেউৰ ঘৰলৈ আহিবই কাম কৰিবলৈ, গতিকে কিবা গণ্ডগোল হ'লে তাই গম পাই যাব আৰু তাৰপিছত ভাবিব কি কৰে।\nকথাবোৰ মনতে পাগুলি তাই বাইদেউক আৰু একো নকৈ চাইকেলখন লৈ ওলাই গ'ল। ইফালে আন্ধাৰ হ'বলৈও বেছি দেৰি নাই কোনোমতে মাছৰ বজাৰখন পাৰ হৈ পথাৰখন পাৰ হ'ব পাৰিলেই তাই নিজৰ গাঁওখন পাব। তাৰপিছত দেৰি হ'লেও চিন্তা নাই গাঁৱৰ চিনাকি মানুহ পাই যাব কোনোবাই তাইক ঘৰলৈকে আগবঢ়াই দিব পাৰিব। কথাবোৰ ভাবি ভাবি তাই যিমান পাৰে সিমান জোৰকৈ পেডেল ঘূৰাবলৈ ধৰিলে। আঁতৰৰপৰাই মাছৰ বজাৰত ধিমিক ধামাককৈ জ্বলি থকা চাকিবিলাক তাইৰ চকুত পৰিল মানে সন্ধ্যা লাগিলেই। তাইৰ এতিয়াহে মনত পৰিল মাকে কোৱা কথাটোলৈ, কিন্তু তাইহে বেছি ওস্তাদি মাৰি তিনি বেটেৰী টৰ্ছটো ঘৰতে থৈ আহিল। যিমান হ'লেও তাই এতিয়া নৱম শ্ৰেণীৰ ছাত্ৰী লাজ বুলি কথা এটা আছে নহয়, হ'ল বুলিনো দিনৰ পোহৰতে সেই মস্ত টৰ্ছটো লৈ আহিব পাৰি নেকি আৰু প্ৰৱালে দেখিলে কি ক'ব। দশম শ্ৰেণীৰ ছাত্র প্ৰৱালৰ কথা মনত পৰাৰ লগে লগে তাইৰ মুখখনে লাজতে বৰণেই সলাই পেলালে, মিচিকিয়া হাঁহি এটাও ওলাই গ'ল। কৰবাৰ পৰা এজাক শীতল বতাহেও তাইক চুমি যেন জোকাই থৈ গ'ল। কি যে হয় আজিকালি প্ৰৱালক দেখা পালে!\nইসৰাম তাই এইবিলাক কি কৰিছে পোহৰ হৈ থকা হ'লে মানুহে তাইক দেখি অকলে হাঁহি থকাৰ কাৰণে পাগল বুলি ক'লেহেঁতেন। প্ৰৱালক দেখা পালে তাইৰ কিবা হাত ভৰিবিলাক ঠাণ্ডা পৰি যায় বুকুখনৰ ঢপঢপনিও বেছি হয়। কিয় যে ইমান মৰম লাগে ল'ৰাটো তাই নিজেই নাজানে। প্ৰৱালৰ কথা ভাবি ভাবি আহোতে কেতিয়া মাছৰ বজাৰ পাৰ হৈ পথাৰখন পালেহি তাই গমেই নাপালে। ঘটংকৈ শব্দ হৈ চাইকেলখন ৰৈ যাওঁতেহে তাই দিঠকলৈ ঘূৰি আহিল।\n'এইখনৰ আকৌ এতিয়াহে চেইন পৰিবলৈ পালে মানে বিপদ আহিলে চব একেলগে আহে' বুলি ভোৰভোৰাই তাই চাইকেলখনৰ চেইন উঠোৱাত লাগিল। পুৰণাও হৈছে নহয় তাতে তাই যিমানহে ঘূৰাই ফুৰাই, ছেকেণ্ডহেণ্ড হেড বাইদেউৰ ছোৱালীজনীৰ আছিল তাই নচলোৱা হোৱাৰ পিছত এনে পৰি থকাতকৈ তাইকে দি দিলে। হেড বাইদেউজনী এনে ভালেই খংটো উঠিলেহে ভয় লাগে। কেনেবাকৈ যদি প্ৰৱালৰ প্ৰতি থকা দুৰ্বলতাৰ কথা গম পায় সুদাই নেৰিব তাইক, সুগন্ধিৰ ঘৰ আৰু প্ৰৱালৰ মানে হেড বাইদেউৰ ঘৰৰ অৱস্থা আকাশ পাতাল পাৰ্থক্য। কিন্তু কেনেকৈনো গম পাব, কথাটো দেখোন তাইৰ বাদে কোনোৱে নাজানে আনকি প্ৰৱালেও। অহ্ কোনোমতে চেইনডাল উঠিল এতিয়া আৰু ৰ'বলৈ নাই ধাই ধাই যাব লাগে বুলি পেডেল ঘূৰালে।\nআন্ধাৰ লাহে লাহে নামি আহিছে আৰু গোটেই পথাৰখনক যেন এইমূহুৰ্ততে গ্ৰাসহে কৰি পেলাব। ৰাতি দিন হৈ থাকিব প্ৰকৃতিৰ নিয়মানুসাৰে, তাইৰ জীৱনতহে পোহৰৰ ৰশ্মি কেতিয়া পৰে ঠিক নাই। এই চৈধ্য-পোন্ধৰৰ বয়সতে ইমানবোৰ বোজা বব লগা হৈছে আগলৈবা আৰু কত কি আছে। আন্ধাৰ যিমান হৈ আহিছে তাইৰ গাঁৱখন বেছি দূৰ যেন অনুভৱ হৈছে, আৰু অলপ দূৰ গ'লেই পাবগৈয়ে বুলি নিজকে সান্তনা দি আহি থাকোতে দেখিলে ৰাস্তাটোৰ কাষতে কিবা এটা পৰি আছে। আন্ধাৰে মুন্ধাৰে আঁতৰৰপৰা ধৰিব পৰা নাই যদিও মানুহ বুলিয়েই অনুমান কৰি আহি ওচৰ পাই দেখিলে তাই যিটো ভয় খাই আছিল সেইটোৱে হ'ল মদাহী দেউতাক লাং খাই পৰি আছে হুঁচ একেবাৰেই নাই। আজি যে তাই ঘৰত নাই দেউতাক ওলাই আহিবলৈ সুবিধা পালে আৰু এতিয়া এই অৱস্থা। কি কৰিব তাই একো ভাবি নাপায় মূৰ তুলি চাওতেই দেখিলে টৰ্ছ মাৰি কোনোবা সিহঁতৰ গাঁৱৰফালৰ পৰাই আহি আছে। কোন ধৰিব নোৱাৰিলেও কোনোবা চিনাকি হ'ব বুলি বহি থাকিল কিয়নো এনেকৈ দেউতাকক এৰি থৈও যাব নোৱাৰে আৰু ইফালে তাই অকলে লৈ যাবও নোৱাৰে। তাইৰ কেতিয়াবা নিজৰ ওপৰতে খং উঠে কি আগৰ জনমত কিবা পাপ কামেই কৰিছিল নেকি। টৰ্ছৰ পোহৰটো ওচৰ পাওঁতেহে মাক বুলি মণিব পাৰিলে, দেৰি হোৱাৰ কাৰণে তাইকে বিচাৰি আহিছিল নে দেউতাককে তাই গম নাপালেও মুঠতে মাকে দুয়োকে একেলগে লগ পালে।\n'এতিয়া কি কৰ? এই মদাহীক লৈ শান্তি নোহোৱা হৈছে, মৰিনো নাথাকে কিয় জানো এটা গ'লেও শান্তি হ'ব।' মাকৰ মুখত একেটা কথাই শুনি শুনি তাইৰ কাণ পকি গৈছে। উপায়টো নাই মাকৰো অকলে ঘৰেই চম্ভালিব নে মানুহকেই। লোকৰ ঘৰে ঘৰে কাম কৰি ঘৰ চলি থকা মাকৰ খীনাই শুকাই জেং খৰি নিচিনা হৈ যোৱা শৰীৰটোৰে যে ইমানখিনি টানিব পাৰিছে।\n'দাদা নাই নেকি তাকেই পঠাব পাৰিলিহেঁতেন' নোসোধো বুলিও তাইৰ মুখেদি ওলাই গ'ল। ককায়েকৰ কথা শুনি মাকৰ যেন জ্বলা জুইত ঘিউহে ঢালিলে 'ক'ত যাব ভঙুৱা, ঘৰতে ভাং খাই বহি আছে আৰু একো কাম বন নাইয়ে।' এটা মদাহী, এটা ভঙুৱা আৰু মানসিকভাৱে অসুস্হ ককাক আছেই। এই গোটেইবোৰকে চম্ভালোতে মাক জীয়েকৰ অৱস্থা কাহিল হয়, ইমান বেয়া ভাগ্য লৈ এই পৃথিৱীলৈ আহিব লাগে নে সুগন্ধিৰ ভাবিলে কেতিয়াবা কৰবালৈ গুচি যাবলৈ মন যায়।\nককায়েকে আধাতে স্কুল বাদ দি কাম কৰিবলৈ যোৱাৰ নামত গোটেই দিনতো ভাং খাই পৰি থাকে। দেউতাকৰ চাকৰি এটা আছিল পিছে থাকিলে কি হ'ব মদেই মানুহটোক শেষ কৰিলে, মদৰ জালত ক'ত কি ফুৰে ঠিক নাই কাৰণে মাকে জীয়েকে ঘৰতে বন্ধ কৰি থৈ দিয়ে কিন্তু আজি মাকে ককাকৰ লগত লাগি থাকোতে, জীয়েক নথকাৰ সুযোগ লৈ মদ খাবলৈ গৈ পৰি আছে ৰাস্তাত। মাকে জীয়েকে কোনোমতে মানুহটোক থিয় কৰাই কেকো জেকোকৈ আনি ঘৰ পোৱালেহি। সুগন্ধি পঢ়া-শুনাত ভাল, ঘৰত পঢ়াৰ পৰিৱেশ নাই যদিও যি পাৰে পঢ়িবলৈ চেষ্টা কৰে বাকীখিনি স্কুলতে পঢ়ে, পঢ়া-শুনা কৰি ভাল কিবা এটা কৰিবলৈ মন তাইৰ, ভাল গানো গাই সেয়ে স্কুলৰ সকলো শিক্ষক শিক্ষয়িত্ৰীৰে মৰমৰ। মাকে কেতিয়াবা কয় আমাৰ নিচিনা মানুহৰ মন থাকিলেওনো কি কৰিব পাৰিবি তথাপিও যিমান পাৰি চেষ্টা কৰাত কি যায়। হেড বাইদেউজনীয়েও বৰ মৰম কৰে সেয়ে আজি অবাধ্য কৰি অহাৰ ইচ্ছা নাছিল যদিও উপায় নোহোৱাত আহিল। হেড বাইদেউৰ কথা মনত পৰোতে আকৌ প্ৰৱালৰ মুখখন মনত পৰি গ'ল। ইমান ধুনীয়া, ভদ্ৰ, পঢ়া-শুনাতো চোকা ল'ৰাটোলৈ তাইৰ কিয় জানো কেইদিনমানৰ পৰা বেলেগ কিবা অনুভৱ হয়, যিটো ভাল লগা ভাবিলে ভাবি থাকিবলৈ মন যায়, আচলতে বয়সটোৱেই এনেকুৱা। কিন্তু প্ৰৱালে দেখোন তাইলৈ ঘূৰিও নাচায়, ক'তনো চাব সিঁহতৰ ঘৰত কাম কৰা বাইৰ জীয়েকক আৰুনো কি বেলেগ দৃষ্টিৰে চাব। ঠিকেই হেড বাইদেউৱে তাইক মৰম কৰিলে বুলিয়েই তাই কিয় পাহৰি যায় যে মদাহী দেউতাক, ভঙুৱা ককায়েক, মানসিকভাৱে অসুস্হ ককাকৰ সৈতে তাইৰ ঘৰৰ অৱস্থা।\nভাগৰত লেবেজান সুগন্ধি প্ৰৱালৰ কথা মনত পৰোতে যিমান প্ৰাণ পাই উজলি উঠিছিল ঘৰৰ অৱস্থাটোৱে পথাৰখনক আন্ধাৰে গিলাৰ দৰে তাইৰো ভাৱবোৰক গিলি থ'লে। কি যে দুৰ্কপাল সুগন্ধিৰ, ভাল লগা মূহূৰ্তবোৰো নিজৰ মতে উপভোগ কৰিবলৈ শক্তি নাই সকলোবোৰৰে শেষত যেন আন্ধাৰ নামৰ ৰাক্ষসটোহে ৰৈ থাকে তাইলৈ।\nPosted by Rimjhim Borthakur at 07:32:00\nজগিং, যোগা, ডায়েটিং ইত্যাদি (Jogging, Yoga, Dietin...


পদপথৰ কুকুৰক লৈয়ো ব্যৱসায় ! ৰাজ্যত আটক তিনি কুকুৰ সৰবৰাহকাৰী -\nHomeআঞ্চলিকপদপথৰ কুকুৰক লৈয়ো ব্যৱসায় ! ৰাজ্যত আটক তিনি কুকুৰ সৰবৰাহকাৰী\nজাগীৰোড : অসমত বিভিন্ন চোৰাং কাঠ, কয়লা, চাউল আদি সৰবৰাহৰ বাতৰি সচৰাচৰ শুনি আহিছে৷ কিন্তু এইবাৰ ভতুৱা কুকুৰ সৰবৰাহৰ ঘটনা পোহৰলৈ আহিছে ৰাজ্যত৷ অসমৰ পৰা ডিমাপুৰলৈ ভতুৱা কুকুৰ সৰবৰাহ কৰাৰ সময়তে স্থানীয় লোকে আটক কৰি আৰক্ষীক গতাই দিয়ে৷ জানিব পৰা মতে প্ৰতিটো সৰবৰাহ কৰা প্ৰতিটো কুকুৰৰ দাম প্ৰায় ১,৫০০ ৰ পৰা ২,০০০ টকা পৰ্যন্ত ৷\nকুকুৰ ধৰিবলৈ আহি জাগীৰোডৰ কুইয়াদলত ৰাইজৰ হাতত ধৰা পৰিল তিনি কুকুৰ সৰবৰাহকাৰী ৷ হাতত বস্তা আৰু মোনা লৈ নিশাৰ আন্ধাৰত অঞ্চলটোত অনাই বনাই ঘুৰি ফুৰিছিল তিনিজন লোক ৷ অচিনাকি লোককেইজনৰ ওপৰত সন্দেহ উপজাত সোধপোছ কৰে স্থানীয় লোকে ৷ তিনিওজনৰে কথাত অমিল পোৱাত স্থানীয় লোকে খবৰ দিয়ে আৰক্ষীক ৷\nডিমাপুৰত বসবাস কৰা এই তিনিওজন লোক অসমৰ ৷ অসমৰ গাঁৱে-ভূৱে বিভিন্ন প্ৰান্তৰ পৰা ভতুৱা কুকুৰ ধৰি বস্তাত ভৰাই সৰবৰাহ কৰে ডিমাপুৰলৈ ৷ প্ৰতিটো কুকুৰৰ বাবদ লাভ কৰে ১,৫০০ ৰ পৰা ২০০০ টকা পৰ্যন্ত ৷ ঘটনাস্থলীত জাগীৰোড আৰক্ষী উপস্থিত হৈ তিনি সৰবৰাহকাৰীক আটক কৰে ৷\nPrevious articleসাৱধান সুৰাপায়ী ! সুৰাৰ বটলত ওলাল কি?\nNext articleঢলপুৰৰ চৰাঞ্চলত হোৱা ৰক্তাক্ত ঘটনাক লৈ ১২ ঘণ্টীয়া দৰং বন্ধ ঘোষণা


ক্ৰিপ্ট’ৰ ওপৰত ৩০ শতাংশ কৰ: ভাৰতত বৈধ হ’ল নেকি ক্ৰিপ্টকাৰেন্সি?\nFebruary 1, 2022 7:16 pm\nভাৰতত বৈধ হ’ল নেকি ক্ৰিপ্টকাৰেন্সি? বিশ্ব অৰ্থনীতিত তোলপাৰ লগোৱা এই ডিজিটেল মূদ্ৰাবিধৰ প্ৰৱেশ সহজ হৈ পৰিল নেকি ভাৰতৰ বজাৰত? বিত্তমন্ত্ৰী নিৰ্মলা সীতাৰমণে সংসদত বাজেট দাখিল কৰাৰ পাছতে ইয়াক লৈ তীব্ৰ চৰ্চা চলিছে।\nসীতাৰমণৰ এই ৩৯.৪৫ ত্ৰিলিয়ন ৰূপীৰ বাজেটত কেইবাটাও নতুনত্ব দেখা গৈছে। সংসদত বাজেট উপস্থাপন কৰা হয় ডিজিটেলী। ইয়াৰ পূৰ্বে কাগজ তথা বহীত বাজেট দাখিল কৰা হৈছিল। তাৰ বিপৰীতে এইবাৰ কৰা হয় এটা “মেক ইন ইণ্ডিয়া’’ টেবলেটযোগে।\nএই বাজেটৰ আটাইতকৈ চমকপ্ৰদ ঘোষণাটো হৈছে ইয়াত এবিধ নতুন কৰৰ ঘোষণা কৰা হৈছে। সেয়া হৈছে- ক্ৰিপ্ট’ টেক্স। অৰ্থাৎ ক্ৰিপ্ট’কাৰেন্সি বিনিময়ৰ বাবে চৰকাৰক দিবলগা কৰ। বৃহৎসংখ্যক এই কৰৰ পৰিমাণ হৈছে ৩০ শতাংশ।\nআন এটা চমকপ্ৰদ ঘোষণা কৰা হৈছে এই বাজেটত। সেয়া হৈছে অহা ২০২২-২৩ বিত্তীয় বৰ্ষৰ পৰা ৰিজাৰ্ভ বেংক অৱ ইণ্ডিয়াইও এবিধ ডিজিটেল মূদ্ৰা প্ৰবৰ্তন কৰিব।\nচেণ্ট্ৰেল বেংক ডিজিটেল কাৰেন্সি, চমুকৈ চিবিডিচি নামৰ এই ডিজিটেল মূদ্ৰাবিধ সম্পূৰ্ণ নতুন প্ৰযুক্তিৰ হ’ব বুলি কোৱা হৈছে।\nবাজেট দাখিলৰ পাছত সংবাদমেলতো বিত্তমন্ত্ৰীগৰাকীয়ে ক্ৰিপ্ট টেক্সৰ প্ৰসংগত ভাষ্য আগবঢ়ায়। তেওঁ কয় যে ৰিজাৰ্ভ বেংক অৱ ইণ্ডিয়াই প্ৰৱৰ্তন কৰিবলৈ উলোৱা ডিজিটেল মূদ্ৰাবিধ কৰমুক্ত হ’ব। কেৱল অন্যান্য ক্ৰিপ্ট’কাৰেন্সিসমূহতে এই ৩০ শতাংশ কৰ লগোৱা হ’ব।\nতেওঁ কয় যে যিহেতু ৰিজাৰ্ভ বেংকৰ দ্বাৰা অনুমূদিত মূদ্ৰাসমূহকহে যিহেতু বৈধ মূদ্ৰা, সেয়ে ক্ৰিপ্ট’কাৰেন্সি সমূহক বাজেটত ডিজিটেল এছেট তথা সম্পত্তি হিচাপেহে গণ্য কৰা হৈছে।\nউল্লেখযোগ্য যে বৰ্তমান ভাৰতত ১৫ মিলিনয়ৰ পৰা ২০ মিলিয়ন লোকে ক্ৰিপ্ট’কাৰেন্সিত টকা বিনিয়োগ কৰিছে। এই টকাৰ পৰিমাণ চল্লিশ হাজাৰ কোটি বুলি অৰ্থনীতিবিদসকলে প্ৰকাশ কৰিছে।\nকেন্দ্ৰীয় চৰকাৰৰ এই বাজেটত ক্ৰিপ্ট’কাৰেন্সিক লৈ বিশেষ পদক্ষেপ গ্ৰহণ কৰাৰ বাবে আনন্দিত হৈ পৰিছে এই নতুন প্ৰযুক্তিৰ মূদ্ৰাবিধৰ স’তে জড়িত লোকসকল। তেওঁলোকে ব্যক্ত কৰে যে ইয়াৰ দ্বাৰা ভাৰতত ক্ৰিপ্ট’কাৰেন্সিৰ বৈধতা সহজ হৈ পৰিল।\nঅৱশ্যে আনন্দ প্ৰকাশ কৰিলেও বৃহৎসংখ্যক ৩০ শতাংশ কৰক লৈ অসন্তুষ্ট প্ৰকাশ কৰিছে তেওঁলোকে।\nকিন্তু ক্ৰিপ্ট’কাৰেন্সিক লৈ দেশৰ অৰ্থনৈতিক মহলত বৰ্তমানেও তীব্ৰ উত্তেজনা বিৰাজ কৰি আছে। দেশৰ কেন্দ্ৰীয় বেংকসমূহে ইয়াক লৈ চৰম উদ্বিগ্নতা প্ৰকাশ কৰি আহিছে।\nতেওঁলোকে আশংকা কৰিছে যে ক্ৰিপ্ট’কাৰেন্সিৰ এই নিয়ন্ত্ৰণহীন ব্যৱহাৰে দেশৰ অৰ্থনীতি বিপন্ন কৰিব। তদুপৰি ক্ৰিপ্ট’কাৰেন্সি নিয়ন্ত্ৰণ নকৰিলে ই দেশৰ নিৰাপত্তাৰ প্ৰতিও ভাবুকিস্বৰূপ হৈ পৰিব বুলি অৰ্থনীতিবিদসকলে মত প্ৰকাশ কৰিছে।\nসেয়ে কেন্দ্ৰীয় চৰকাৰে ক্ৰিপ্টকাৰেন্সি নিয়ন্ত্ৰণ সম্পৰ্কীয় এখনি নতুন আইন প্ৰণয়ন কৰাৰ কথাও কৈ আহিছে। চলিত সংসদৰ অধিৱেশনতে ইয়াক গৃহিত কৰাৰ কথা আছিল কিন্তু সদ্যহতে পিছুৱাই ৰখা হৈছে। কিন্তু তাৰ পূৰ্বেই এইদৰে বাজেটত ক্ৰিপ্ট’ টেক্স অন্তৰ্ভূক্ত কৰাটো লক্ষ্যণীয় হৈ পৰিছে।\nযিহেতু ক্ৰিপ্ট’কাৰেন্সি ব্যৱহাৰৰ বিনিময়ত চৰকাৰক ডিজিটেল সম্পত্তি হিচাপে এই বৃহৎসংখ্যক কৰ দিবলগা হ’ব, সেয়ে এতিয়াৰে পৰা ইয়াক বৈধ বুলিয়েই একপ্ৰকাৰৰ ইংগিত প্ৰদান কৰিলে নেকি চৰকাৰে?


মহানাদত হোৱা নাছিল ব্ৰহ্মাণ্ডৰ সৃষ্টি - তৰংগ\nমহানাদত হোৱা নাছিল ব্ৰহ্মাণ্ডৰ সৃষ্টি was last modified: December 8th, 2016 by দীপাংকৰ\nUddip Talukdar 20 February , 2014 at 6:31 PM\nদীপাংকৰ 20 February , 2014 at 11:16 PM\nDhruba Jyoti 20 February , 2014 at 10:43 PM\nকৃষ্ণ গহ্বৰ সমূহ অসীম ঘনত্বৰ উদাহৰণ হ'ব পাৰে নেকি? পোহৰকে ধৰি ইয়াৰ ৰেঞ্জৰ ভিতৰত পৰা সকলো বস্তু যিহেতু ই নিজৰ মাজত সমাহিত কৰে, বিজ্ঞানী সকলে ইয়াৰ অৱস্থিতি কেনেদৰে ঠাৱৰ কৰে? অসীম ঘনত্বত নিমজ্বিত অৱস্থাত সকলো পদাৰ্থই নিজৰ অস্তিত্ব হেৰুৱাই এক উমৈহতিয়া নতুন ৰূপ পায় নেকি?\nদীপাংকৰ 20 February , 2014 at 11:13 PM\nDhruba Jyoti, আপোনাৰ প্ৰশ্নকেইটাৰ উত্তৰ দিবলৈ সাধাৰণ আপেক্ষিকতাবাদ, Singularity আদি আৰু কেইবাটাও পৰিঘটনা আৰু তত্বৰ ব্যাখ্যা দি ল’ব লাগিব, প্ৰথম প্ৰশ্নৰ উত্তৰত চমুকৈ ক’বলৈ গ’লে কৃষ্ণ গহ্বৰ সমূহ অসীম ঘনত্বৰ উদাহৰণ হ'ব পাৰে (singularity ধাৰণা মতে), এইক্ষেত্ৰত কৃষ্ণ গহ্বৰ এটা ভৰ সসীম বুলি ধৰা হয় যদিও আয়তন শূণ্য বুলি ধৰা হয়, গতিকে ঘনত্ব=ভৰ/আয়তন=অসীম হয়| দ্বিতীয়তে পোহৰে অতি বেচি ভৰ বিশিষ্ট বস্তুৰ কাষেৰে যাওতে বক্ৰ পথ লয়, এই ধাৰণা প্ৰয়োগেৰে মহাকাশৰ ব্লেক মেটাৰ সমূহৰ অৱস্থিতি নিৰ্ণয় কৰা হয়| তৃতীয়টোৰ উত্তৰ হ’ব ম‍ই কৃষ্ণ গহ্বৰলৈ গৈয়েই পোৱা নাই (ধেমালি কৰিলোঁ দেই) আচলতে অসীম ঘনত্বৰ পদাৰ্থ এটাত আন অস্তিত্ব বৰ্তি থাকিব পাৰিব জানো? (পাৰিলে আপোনাৰ প্ৰশ্নকেইটাৰে এটা আকৌ লিখিম ৰ’ব|) ধন্যবাদ|\nAbu M P Hussain 20 February , 2014 at 11:07 PM\nদীপাংকৰ 20 February , 2014 at 11:14 PM\nAbu M P Hussain 20 February , 2014 at 11:14 PM\nMukul Sarma 20 February , 2014 at 11:19 PM\nBichitra Bordoloi 20 February , 2014 at 11:20 PM


আন্তৰ্জাতিক মাতৃভাষা দিৱস আৰু চিলেটি ভাষাৰ প্ৰাসংগিকতা\nআজি ২১ ফেব্ৰুৱাৰী, আন্তৰ্জাতিক মাতৃভাষা দিৱস। ১৯৪৮ চনত পাকিস্তান চৰকাৰে পূব পাকিস্তান (বৰ্তমান বাংলাদেশ)ত চৰকাৰী ভাষা হিচাপে উৰ্দুৰ প্ৰচলন ঘোষণা কৰে। ইয়াতে জাঙুৰ খাই উঠে বাংলাভাষী পূব পাকিস্তানৰ নাগৰিক সকল আৰু জ্বলিবলৈ ধৰে বিদ্ৰোহৰ জুই।১৯৫২ চনৰ ২১ ফেব্ৰুৱাৰীত পাকিস্তান চৰকাৰৰ এই এই হঠকাৰী সিদ্ধান্তৰ বিৰোধিতা কৰি ৰাজপথত ওলাই অহা ঢাকা বিশ্ববিদ্যালয়ৰ কেইবাজনো আন্দোলনকাৰী ছাত্ৰ আৰক্ষীৰ গুলীত নিহত হয় যাৰ ফলত এই ভাষা আন্দোলনে ব্যাপক ৰূপ ধাৰণ কৰে। এই আন্দোলনৰ ওচৰত শেষ পৰ্যন্ত পৰাজয় স্বীকাৰ কৰি পাকিস্তান চৰকাৰে বাংলা ভাষাক পূৱ পাকিস্তানৰ চৰকাৰী ভাষা হিচাপে স্বীকৃতি দিয়ে। পাছত বাংলাদেশৰ সেই বিখ্যাত ভাষা আন্দোলনৰ স্মৃতি জীয়াই ৰাখিবলৈ ৰাষ্ট্ৰসংঘৰ ইউনেস্কই ১৯৯৯ চনত বিশ্বত মাতৃভাষাৰ ব্যাপক প্ৰসাৰৰ বাবে প্ৰতিবছৰে ২১ ফেব্ৰুৱাৰীৰ দিনটো আন্তৰ্জাতিক মাতৃভাষা দিৱস হিচাবে পালন কৰাৰ সিদ্ধান্ত গ্ৰহণ কৰে। আপোন আইৰ মুখেৰে ওলাই অহা ভাষা, চিৰ চেনেহী মাতৃভাষা। আই মাতৃক যেনেদৰে কোনোপধ্যেই ঘৃণা কৰিব নোৱাৰি, ঠিক একেদৰে মায়ে কোৱা ভাষা আমাৰ প্ৰত্যেকৰে হিয়াৰ আমঠু, প্ৰাণতকৈ অধিক প্রিয়। আজিৰ এই ঐতিহাসিক দিনটোত মই গৰ্বেৰে কৱ খোজো যে মই এজন চিলটি, আৰু মোৰ মাতৃভাষা চিলেটি। কাৰণ মোৰ মায়ে এই ভাষাতে মোক নিচুকনি গীত শুনাইছিল, আমাৰ কাণত পোনপ্ৰথম চিলেটি শব্দয়েই সোমাইছিল আৰু আমাৰ জীৱনত ভাষাৰ আদি পাঠ এই চিলেটিতে। কালক্ৰমে যদিও আমি বাংলা ভাষা আৰু অসমীয়া ভাষা অধিক ব্যৱহাৰ কৰিছো, তথাপি নিজ মাতৃ ভাষা চিলেটিক স্বগৃহত জীয়াই ৰাখিছোঁ স্বসন্মানে।\n'চিলেটি এটি স্বতন্ত্ৰ ভাষা, ই কোনো অন্য ভাষাৰ উপভাষা নহয়'। কথাষাৰ কোৱাৰ লগে লগে বহুতে হয়তো ভাবিব পাৰে আকৌ এক ভাষা ভিত্তিক বিভাজনৰ সৃষ্টি কৰাৰ অপচেষ্টা চলাইছো। কিন্তু এইয়া সম্পূৰ্ণ মোৰ ব্যক্তিগত অনুভৱৰ অভিব্যক্তি মাথো আৰু এনে মতাদৰ্শ পোষণ কৰাৰ যথেষ্ট সমল আছে। কিয়নো বিশ্বত প্ৰায় ১১ মিলিয়ন লোকে চিলেটিত মাতবোল কৰে। এই ভাষাৰ নিজা বৰ্ণমালা আছে যাক 'চিলেটি নাগৰি' ( ꠡꠤꠟꠦꠐꠤ ꠘꠣꠉꠞꠤ) বুলি কোৱা হয়। কোৱা হয় মাত্ৰ আঢ়ৈ দিনতে শিকিব পাৰি এই নাগৰি। নাগৰিৰ আখৰ ৩৩ টা, ইয়াৰে ৫ তা স্বৰবৰ্ণ আৰু ২৮ টা ব্যঞ্জনবৰ্ণ। চিলেটিত অকল 'ও' ব্যৱহাৰ কৰা হয়, আৰু য়, অ-ৰ ব্যৱহাৰ ইয়াত নাই। ঠিক তেনেদৰে এই ভাষাৰ শ, ষ আৰু স হিচাপে অকল 'শ' ব্যৱহাৰ হয়। চিলেটিত 'শ' উচ্চাৰণ 'হ' হিচাপে কৰা হয়। চিলেটি নাগৰি লিপিৰ ব্যৱহাৰ এসময়ত খুব হৈছিল যদিয়ো কালক্ৰমে বাংলা লিপি আৰু ভাষাৰ প্ৰভাৱত ইয়াৰ স্বকীয়তা হেৰোৱাব ধৰে আৰু এই কাৰণতে বহুতে ইয়াক বাংলাৰ উপভাষা বুলি কব খোজে। চিলেটি ভাষাত বাংলাৰ প্ৰভাৱ অতি বেছি, আৰু বৰ্তমানে এই ভাষাক লেখিবলৈ বাংলা বৰ্ণমালাই ব্যৱহাৰ হৈ আহিছে। আনকি বাংলা লিপি ব্যৱহাৰ কৰিয়েই চিলেটিত ৰামায়ণৰ অনুবাদলৈকে হৈছে, কবিতা পুথি আদি প্ৰকাশ পাইছে। আচলতে চিলটি সকল এই অসমৰে ভূমিপুত্ৰ। আদি যুগত চিলেটি ভাষী অধ্যুষিত অঞ্চল মানে অবিভিক্ত চিলেট কিন্তু অসমৰে অংগ আছিল । কুমাৰ ভাস্কৰ বৰ্মাৰ ৰাজত্বত শ্ৰীহট্ট (চিলেটৰ পূৰ্বৰ নাম) কামৰূপৰ অংশ আছিল৷ এই শ্ৰীহট্ট বা চিলেট ১৮৭৪ চনত অসম প্ৰদেশৰ অধীন হৈছিল আৰু মাজৰ বংগ ভংগৰ ৬ বছৰ বাদ দি দেশবিভাজনলৈকে চিলেট অসমৰ সৈতে আছিল৷ স্বাধীনতাৰ সময়ত চিলেটক লৈ তীব্ৰ বাদানুবাদ হৈছিল৷ যিহেতু অসম পাকিস্তানৰ সৈতে চামিল হোৱা নাছিল, সেয়েহে চিলেটো হব নালাগিছিল৷ পিছে মুছলিম অধ্যুষিত এক বৃহৎ জিলা হিচাপে চিলেটক লৈ দৰদাম আৰম্ভ হৈছিল আৰু গণভোটৰ পিছত চিলেটৰ পয়ত্ৰিশখন থানাৰ চাৰেতিনি থানা ভাৰতৰ লগত (বৰ্তমান কৰিমগঞ্জ) আৰু বাকী অঞ্চল পুৱ পাকিস্তানৰ সৈতে 'চিলেট' নাম লৈ অন্তৰ্ভূক্ত হৈছিল৷ সেয়েহে এই ভাষাৰ উচ্চাৰণত অসমীয়া ভাষাৰ সৈতে অনেক মিল দেখা পোৱা যায় আৰু চিলেটি ভাষাৰ বহুতো শব্দ অসমীয়া শব্দৰ সৈতে একেবাৰে একেই। উদাহৰণ স্বৰূপে কব পাৰি অসমীয়াত 'বিচনী' চিলেটিত 'বিচৈন', উৰহী=উৰি, নিজান= নিজান, পাহৰি যোৱা= পাউৰী যাওয়া, গুৱা= গুৱা, আচৰিত= আচৰিত, আহুকাল = আউকাল, সঁচাকথা = হাচাকথা... ইত্যাদি বহুতো। এই ভাষাৰ শব্দবিন্যাশ আৰু উচ্চাৰণতো বাংলাতকৈ অসমীয়া ভাষাৰ উচ্চাৰণৰ সৈতেহে বহু মিল দেখা পোৱা যায়।\nচিলেটি ভাষাৰ সামঞ্জস্য বাংলা আৰু অসমীয়া দুয়োৰে সৈতে থাকিলেও এই ভাষা এটা সম্পূৰ্ণ পৃথক ভাষা আৰু সেয়েহে চিলেটি ভাষাক ইউনেস্কোই ২০০৫ চনত আন্তৰ্জাতিক ভাষা হিচাপে স্বীকৃতি প্ৰদান কৰে। ইউনিকোড প্ৰাপ্ত ভাষা চিলেটি। পলমকৈ হলেও আজি বিশ্বৰ বিভিন্ন ঠাইত এই ভাষাৰ ওপৰত আকৌ গৱেষণা আদি আৰম্ভ হৈছে, আৰু চিলেটি সকলে আপোন মাতৃভাষাক আকোৱালি লৈছে, গৰ্ব বোধ কৰিবলৈ আৰম্ভ কৰিছে। ইতিমধ্যে বৰ্তমান বাংলাদেশৰ চিলেট, অসমৰ বৰাক উপত্যকাৰ লগতে অসম তথা ভাৰতৰ বিভিন্ন ঠাইত এই ভাষাৰ ওপৰত গৱেষণা, চৰ্চা আদি আৰম্ভ হৈছে। ইংলেণ্ড, ফ্ৰান্স আদি দেশৰ বিভিন্ন বিশ্ববিদ্যালয়তো চিলেটি ভাষা আৰু নাগৰি লিপি সম্পৰ্কে গৱেষণা, অধ্যয়ন চলি আছে, বহুতে এই ভাষাৰ গৱেষণা কৰি পি এইচ ডি লাভ কৰিছে। নাগৰি ভাষাত শিলালিপি লৈকে আবিষ্কাৰ হৈছে আৰু ফ্ৰান্সৰ চৰকাৰী ভাষা যাদুঘৰত 'চিলেটি' ভাষাই স্থান পাইছে। চিলেটিত প্ৰকাশিত হৈ আছে নানান গ্ৰন্থ,পত্ৰিকা। আনকি তথ্য প্ৰযুক্তিৰ দ্ৰুত অগ্ৰগতিৰ যুগত চিলেটি নাগৰি ভাষাত টাইপ কৰিব পৰাকৈ কি বৰ্ড, মোবাইল এন্দ্ৰইড এপ আদিলৈকে সংযোজন হৈছে। অসমৰ সমাজ জীৱনতো চিলেটি সকলৰ অৱদান যথেষ্ট। লাল-বাল-পাল খ্যাত বিপিন চন্দ্ৰ পালো চিলেটি আছিল। নৱ ভাৰতৰ বৈষ্ণৱ আন্দোলনৰ বাটকটীয়া শ্ৰী চৈতন্য দেৱো চিলেটৰ আছিল। শ্রদ্ধেয় হেমাঙ্গ বিশ্বাস এজন চিলেটি আছিল। সদ্য প্ৰয়াত লোকসঙ্গীত গৱেষক আৰু প্ৰখ্যাত সংগীত শিল্পী কালিকাপ্ৰসাদ ভট্টাচাৰ্য চিলেটি আছিল। দুবছৰমান পূৰ্বে গুৱাহাটীত অনুষ্ঠিত 'চিলেটি সম্মেলন'ত অংশগ্ৰহণ কৰি অভিভূত হৈ শ্ৰদ্ধেয় কনকসেন ডেকাদেৱে দৈনিক অগ্ৰদূত কাকতত লেখা এক প্ৰবন্ধত উল্লেখ কৰিছে- 'চিলেট সম্পৰ্কে এটি প্ৰবাদ আছে: সকলোতে উত্তম, মাধ্যম আৰু নীচ লোক আছে, পিছে চিলেট(শ্ৰীহট্ট)ত উত্তমেই অধিক৷ ....' তেখেতে আৰু উল্লেখ কৰিছে- 'অসম বিধান সভাৰ প্ৰথমজন স্পীকাৰ বসন্ত দাস চিলেটি আছিল৷ শ্বিলঙত অসমৰ ৰাজধানী থকালৈকে সচিবালয়ৰ গুৰুত্বপুৰ্ণ পদবীবোৰত চিলেটি মানুহৰ আধিপত্য আছিল৷ বিত্তৰ দৰে জটিল বিষয়ৰ সমাধানত চিলেটি আগৰণুৱা আছিল৷' আজিয়ো অসমৰ, বিশেষকৈ ব্ৰহ্মপুত্ৰ উপত্যকাৰ চিলেটি সকলে ঘৰুৱা জীৱনত মাতৃভাষা চিলেটিক সংৰক্ষণ কৰি হলেও ৰাজহুৱা জীৱনত অসমীয়াক আকোৱালী লৈছে। সকলোলৈ আন্তৰ্জাতিক মাতৃভাষা দিৱসৰ আন্তৰিক অভিনন্দন। মাতৃভাষাক জীয়াই ৰখাৰ অধিকাৰ আমাৰ অন্যতম মৌলিক অধিকাৰ, আহক আমি নিজ নিজ ভাষা জননীক জীয়াই ৰখাত ব্ৰতী হওঁ আৰু লগতে অন্যান্য সকলো ভাষাৰ প্ৰতি শ্রদ্ধাশীল হওঁ। - পৃথ্বীৰাজ পুৰকায়স্থ ( ꠙৃꠕ꠆ꠛꠤꠞꠣꠎ ꠙꠥꠞꠇꠣꠅꠡ꠆ꠕ)\nPosted by Prithwiraj Purkayastha at 7:07:00 AM\nRainsoft Calender 2015- Featured the "Forest Man of India"\nReceived my copy of 7th edition of RainSoft Calendar for year 2015, also known as Utpal-Dhanjeet calendar. This year the theme of this calender is Jadav Payeng,aconservationist and the "Forest Man of India" who hails from Kokilamukh area of Jorhat. Payeng is today honoured and recognized around the world for his extraordinary environment conservation effort as he single handily turnedaflood hit sandbar on the banks of river Brahmaputra intoadeep forest by planting trees.\nToday this 550 acres forest, full of flora and fauna, is known as Molai Kathoni (Molai's Woods), named after Jadav's nick name. The Utpal-Dhanjeet calender isaseries of wonderful thematic calendar published in join venture by Utpal Datta and Dhanjeet Das.\nEarlier this calender featured eminent personalities of Assam like Homen Borgohain, Biren Dutta, Dipali Borthakur, Nilpawan Baruah, Birubala Rabha and heritage of Assam like Satriya Dance and Dima Hasao District.\nPosted by Prithwiraj Purkayastha at 10:59:00 PM\nAIR Guwahati's 67th Foundation Day on 1st July 2014.\nAll India Radio Guwahati station will turn 67 on 1st July 2014 and to mark this occassionaspecial memento to be released atagrand function to be held at Rabindra Bhavan, Guwahati on the same day. If any DXer friend wishes to collect this memento, you please may write to airghy@gmail.com for details.\n(Information Curtsy:- Mr. Utpal Dutta, AIR Guwahati)\nPosted by Prithwiraj Purkayastha at 12:28:00 AM\nআন্তৰ্জাতিক মাতৃভাষা দিৱস আৰু চিলেটি ভাষাৰ প্ৰাসংগ...


Gaaruhokol - Boisitramai Axom - Class IX [ গাৰোসকল ( গাৰো সাহিত্য সভা )- বৈচিত্ৰ্য়ময় অসম -নৱম শ্ৰেণী ] - Gorajan Goodluck Tutor Centre\nHome Assamese class ix অসমীয়া নৱম শ্ৰেণী বৈচিত্ৰ্যময় অসম Gaaruhokol - Boisitramai Axom - Class IX [ গাৰোসকল ( গাৰো সাহিত্য সভা )- বৈচিত্ৰ্য়ময় অসম -নৱম শ্ৰেণী ]\nGaaruhokol - Boisitramai Axom - Class IX [ গাৰোসকল ( গাৰো সাহিত্য সভা )- বৈচিত্ৰ্য়ময় অসম -নৱম শ্ৰেণী ]\nগাৰোসকল ( গাৰো সাহিত্য সভা )\nগাৰােসকল প্রাচীন কালৰে পৰা অসমত বসবাস কৰি অহা এটা জনগােষ্ঠী। এওঁলােকৰ কিছুমানে\nবৃহত্তৰ মঙ্গোলীয় ঠালৰ বুলি দাবী কৰে। গাৰােসকল ভাষিক দিশৰ পৰা ইন্দো-চীনৰ অন্তৰ্গত তিব্বত\nবর্মীয় বড়াে ঠালৰ লােক।\nবর্তমান এই জনগােষ্ঠীৰ লােকসকলে পশ্চিম বঙ্গৰ পৰা আদিকৰি উত্তৰ-পূৰ্বাঞ্চলৰ প্ৰায় প্ৰতিখন\nৰাজ্যত সিচৰতি হৈ থকাৰ উপৰিও বাংলাদেশতাে বহু ঠাইত এই জনগােষ্ঠীৰ লােক সিচৰতি হৈ আছে।\nবসতিস্থান আৰু ভাষাৰ ফালৰ পৰা গাৰােসকলক আমবেং, মাতছি, মাতাবেং, গাৰাগানচি, দুৱাল, ৰুগা\nআৰু মেগাম উপজনগােষ্ঠীত ভাগ কৰা হয়।\nকিংবদন্তী অনুসৰি গাৰােসকলৰ পূৰ্বপুৰুষ তিব্বতৰ থৰুৱা নামৰ ঠাইত আছিল। এসময়ত দুর্ভিক্ষই\nদেখা দিয়াত জাপফা, জালিমফা, চুকফা, বঙ্গিফা আৰু বিঞ্জিফা এওঁলােকৰ নেতৃত্বত এইখন ঠাই এৰি\nহিমালয় পর্বত অতিক্রম কৰি পােনতে কোচবিহাৰ পায়হি আৰু তাতে ভালেকেইবছৰ বসবাস কৰিছিল।\nকিন্তু তাৰে পৰা অসমলৈ আহোঁতে সৰু সৰু ৰাজ্যৰ ৰজাবােৰ, যেনে— ধুবুৰী আৰু বিজনীৰ ৰজাসকলৰ লগত যুঁজ কৰি অৱশেষত ৰজা আব্রাচেনে হাব্রাঘাটত নিজৰ ঘাটি স্থাপন কৰিছিল আৰু চুবুৰীয়া ঠাই বিলাক নিজৰ নামত অন্তর্ভুক্ত কৰিছিল। কিছুমানে পৰস্পৰে অসন্তুষ্ট হৈ বেলেগ ফালে ফালৰি কাটি গাৰােপাহাৰত আৰু আন এটা গােটে বাংলাদেশত বাস কৰিবলৈ লয়।\nধার্মিক দিশৰ পৰা গাৰােসকলৰ পূৰ্বপুৰুষে পূজা-অর্চনা কৰিছিল। এইদৰে পূজা কৰা লােকসমূহক\nগাৰােসকলে সংসাৰেক বুলি কয়। এওঁলােকৰ দেৱ-দেৱী আছিল চালজং, গৱেৰা, খালখামে, আসিমা,\nডিংসিমা, সুসিমে আদি। দেৱ-দেৱী পূজা কৰোঁতে ঘৰচীয়া জীৱ-জন্তুক বলি দিয়া হৈছিল। কিন্তু উনৈশ\nশতিকাৰ আৰম্ভণিৰ পৰা গাৰােসকল খ্রীষ্টধর্মলৈ ধর্মান্তৰিত হ'বলৈ ধৰে আৰু পূজা-অর্চনা লুপ্ত হ’বলৈ\nধৰে। গাৰােসকলৰ জাতীয় উৎসৱ ওৱানগালাও।\nগাৰােসকলৰ ব্যৱহৃত বাদ্য যন্ত্ৰবােৰ হৈছে ঢামা খ্রাম (ঢােল), গগনা, মহৰ শিঙেৰে নির্মিত বাঁহৰ\nপাইপ লগােৱা বাংসী-বাঁহী আদি। তদুপৰি ৰংবিৰঙৰ কানি কাপােৰ ব্যৱহাৰ কৰিছিল আৰু আঁঠুৰ\nওপৰলৈকে কাপােৰ পিন্ধিছিল।\nবর্তমান গাৰােতিৰােতা সকলৰ ব্যৱহৃত কানি কাপােৰবােৰ দাগাবান্দা, দাগশাৰী, চুনী আদি।\nসামাজিক ফালৰ পৰা গাৰােসকলৰ পৰিয়ালৰ গাঠনি মাতৃসূত্ৰৰ পৰা আৰম্ভ হয়। একাধিক পৰিয়াল\nবা ব্যক্তিৰ মাজত লগ লাগি এটা মাহাৰী গঠন কৰা হয়। পৰম্পৰাগতভাৱে গাৰােসকলৰ জন্মগত\nমাহাৰী অর্থাৎ উপাধি থকাৰ উপৰিও ওপৰঞ্চি উপাধি থাকে। উদাহৰণ স্বৰূপে আগিতক মাহাৰীৰ\nএজন ব্যক্তিয়ে লগত ছাংমা লিখিব লাগে বা কিছুমানে নিলিখাকৈ কেৱল ছবাংমাকেই ব্যৱহাৰ কৰে।\nগাৰাে সমাজত মাহাৰীক ইমানেই গুৰুত্ব দিয়া হয় যে বেলেগ বেলেগ দুখন ঠাই বা দুখন ৰাষ্ট্ৰৰ হ'লেও\nএকে মাহাৰী বা উপাধিধাৰীৰ মাজত বৈবাহিক সম্বন্ধ কৰা নিষিদ্ধ, কাৰণ একে গােত্ৰৰ বুলি ধৰা হয়।\nআগৰ দিনত পাহাৰীয়া গাৰােসকলৰ ডেকা কালত শিক্ষাৰ প্রাণকেন্দ্ৰ আছিল নকপাচ্ছে বা ডেকাচাং।\nইয়াতে গাঁৱৰ সমূহ ডেকা গােট খাই বাঁহ-বেত আদি বিভিন্ন হাতৰ কাম কৰা, বাদ্যযন্ত্র বজোৱা, খেল-\nধেমালি কৰা আদি কার্য কৰিছিল। এইবােৰ এজন জ্যেষ্ঠ ভাতৃৰ দ্বাৰা পৰিচালিত হৈছিল।\nস্বভাৱতে গাৰােসকল খঙাল আৰু উগ্ৰধৰণৰ আছিল। যাৰ ফলত চুবুৰীয়া ৰজাই শাসনাধীন কৰিব\nপৰা নাছিল। এনেকি উপায়ন্তৰ হৈ ব্রিটিছসকলেও দমন নীতিৰ পৰিৱর্তে মিছনাৰীসকলৰ দ্বাৰা ধর্ম\nপ্রচাৰ কৰিবলৈ ধৰিলে। উপাসনালয়, বিদ্যালয় আদি স্থাপন কৰি ঠায়ে ঠায়ে মিছনাৰীসকলৰ দ্বাৰা\nমিছন পৰিচালনা কৰিবলৈ দিয়া হ'ল। এইদৰে ঊনবিংশ শতিকাৰ আৰম্ভণিৰে পৰা গাৰােসকলৰ\nসামাজিক পৰিৱৰ্তন হােৱা বুলি ক'ব পাৰি।\nখাদ্যাভাসত আমিষ ভােজীসকলে কুকুৰা, গাহৰি আৰু গােমাংস গ্রহণ কৰে। গাৰােসকলৰ অতি\nপ্রিয় খাদ্য শুকান মাছ আৰু খাৰ। বিভিন্ন ধৰণৰ সােৱাদ-যুক্ত আঞ্জা থকা সত্ত্বেও গাৰােসকলৰ খাদ্য-\nতালিকাত শুকান মাছ আৰু খাৰৰ আঞ্জা অতি আৱশ্যক।\nগাৰােসকলৰ কেইগৰাকীমান বিশিষ্ট ব্যক্তিৰ বিষয়ে চমুকৈ উল্লেখ কৰা হ'ল—\nৰামখে ওৱাথ্রে মােমিনঃ\nমেঘালয়ৰ বৰ্তমান উত্তৰ গাৰাে পাহাৰত অৱস্থিত মাটছক গ্রে নামৰ সৰু এখন পাহাৰীয়া গাঁৱত ১৮৩৪\nচনত ৰামখে ওৱাথ্রে মােমিনে জন্ম গ্রহণ কৰিছিল।\n১৮৬৩ চনৰ ৮ ফেব্ৰুৱাৰীত ৰামখেই ৰেৰেণ্ট ড° মাইলচ ব্রনচনৰ দ্বাৰাই গুৱাহাটীৰ শুক্ৰেশ্বৰ ঘাটত\nখ্রীষ্টান ধর্মত বাপ্তিষ্ট লৈছিল। তাৰ কিছুদিনৰ পিছতে দামৰালৈ আহি ৰামখেই এখন স্কুল স্থাপন কৰিছিল\nআৰু অধ্যক্ষ হিচাপে কাম কৰিছিল। ৰামখে ওৱাথ্রে মােমিনে খ্রীষ্টান মিচনসমূহৰ ভাৰপ্ৰাপ্ত মিচনাৰী হিচাবেও কাম কৰিছিল। মিচনসমূহৰ ভিতৰত বর্তমান উত্তৰ গাৰাে পাহাৰত অৱস্থিত ৰাজা শিমলা গাৰাে বসতি হাঁৱত চল্লিশজনীয়া সদস্যৰে পােন প্রথমে এখন খ্রীষ্টান মিচন হিচাবে এটি গীর্জা ঘৰ স্থাপন কৰিছিল। ইয়াৰ পিছত ডামৰাত মিচন সংস্থাপন কৰিছিল আৰু এখন স্কুল স্থাপন কৰিছিল। পিছত ডামৰাৰ স্কুলখন শিক্ষক প্রশিক্ষণ কেন্দ্ৰলৈ উন্নীতকৰণ কৰা হৈছিল। অৱশ্যে সকলাে দিশৰ পৰা সুবিধাজনক নােহােৱাৰ বাবে গােৱালপাৰালৈ উঠাই নিয়া হৈছিল। ৰামখে ওৱাথ্রে মােমিন কেবল মিচন আৰু স্কুল প্রতিষ্ঠাতাই নহয়, তেওঁ গােৱালপাৰা আৰু তুৰা নর্মাল স্কুলৰ প্ৰধান শিক্ষক হিচাবেও কাম কৰিছিল। ৰামখে এজন শিক্ষাবিদ, লেখক, গীতিকাৰ হিচাবে গাৰাে সমাজৰ প্ৰথমজন ব্যক্তি আছিল। সেয়ে তেওঁ গাৰাে সমাজৰ পথ-প্রদর্শক বুলি পৰিগণিত হৈছিল। তেওঁৰ হাতে লিখা কলা আৰু সংস্কৃতি বিষয়ক কিতাপখন মেঘালয় চৰকাৰে ১৯৯০ চনত প্রকাশ কৰিছিল। তেওঁৰ লিখিত ৪৫০০০ শব্দৰে বঙালী-গাৰাে অভিধানখন চিৰস্মৰণীয় হৈ থাকিব। ৰামখে ওৱাগ্রে মােমিনে লিখা কবিতাসমূহ হ'ল—(১) ১৮৮১ চনত ‘বিচিক খ্রিতা’ (২) ১৮৮২ চনত ‘চিমানাে আটছিয়ানি (৩) ১৮৮৩ চনত ‘ৰিপেংতাংখাে নিকগ্রিকানি’ (৪) ১৮৮৪ চনত ‘আ. আকো দাকানি’ আৰু (৫) ‘ড’অৰাং\nৰামখে ওৱাথ্রে মােমিনে ২১- টা গীত লিখি থৈ গৈছিল। যিবােৰ গীত খ্রীষ্টান সম্প্রদায়ৰ মানুহে গীজাত\nউপসনাৰ সময়ত গায়। গীতৰ নাম আছিল ৰিঙানিৰাং’ বুলি নামকৰণ কৰা হৈছিল।\nগােৱালপাৰা জিলাৰ অন্তৰ্গত দুধনৈৰ দক্ষিণ প্রান্তত অৱস্থিত নিচানগ্রাম গাঁওখন গাৰাে বসতি প্রধান গাঁও\nআছিল আৰু ৰামখে মমিনে এই গাঁওখন আদর্শ গাঁও বুলি পৰিচিত কৰিছিল।\nভাৰতৰ উত্তৰ-পূৱ প্ৰান্তৰ জনজাতীয় লেখকসকলৰ ভিতৰত ৰামখেও এজন আছিল। তদুপৰি ৰামখে\nএজন সমাজ কর্মী আৰু অর্থনৈতিক সংস্কাৰক আছিল। সেয়ে কিছুমান মিছাৰীয়ে তেওঁক 'Father of Modern Garo Community' বুলি আখ্যা দিছিল।\nৰেভা. গিলবার্থ কে মাৰাকঃ\n১৯২৫ চনত গিলবার্থ কে মাৰাক পশ্চিম খাচিয়া পাহাৰ আৰু দক্ষিণ কামৰূপ জিলাৰ সীমান্তত অৱস্থিত ৰাংসাপাৰা গাঁৱত জন্ম গ্রহণ কৰিছিল। তেওঁ ভাে, ৰামখে আৰু ছাংমাৰ একমাত্র পুতেক আছিল। তেওঁ ১৯৩৩ চনত প্রাথমিক শিক্ষা সাং কৰিছিল। ১৯৪১ চনত উচ্চ মাধ্যমিক পৰীক্ষাত উত্তীর্ণ হােৱা মাত্রে ড° ভিক্টৰ হিউগ’স্বর্ড ৰ সহযােগত চেৰাপুঞ্জি থিয়লজিকেল কলেজত পঢ়িবলৈ সুবিধা লাভ কৰিছিল আৰু ১৯৪৯ চনত এল, টি. এইচ. পৰীক্ষাত উত্তীৰ্ণ হৈছিল। গিলবার্থ কে মাৰাক ১৯৬০ চনত লিনার্ড থিওলজিকেল কলেজৰ পৰা ‘ ডিগ্রী অব বেচালৰ অৱ ৰেলিজিয়াচ ইডুকেশন’ লাভ কৰিছিল।\nগিলৱাৰ্থ কে মাৰাক কামৰূপ জিলাৰ গােহালকোনা উচ্চ মাধ্যমিক বিদ্যালয়ত শিক্ষকতা কৰিছিল। তেওঁ\nশিক্ষকতা কৰি থকা সময়ছােৱাত যােৰহাট চেমিনাৰিৰ অধ্যক্ষ ড° ডুফিচাই তেওঁক চিৰস্তাদাৰ (Registrar) পদত নিযুক্তি দিছিল। গিলবার্থ কে মাৰাক আৰু ড° ডুফিচা দুয়াে একমত হৈ ‘লিউ অব দা চেমিনাৰি স্কুল নামৰ পৰিৱর্তে ‘ইষ্টার্ণ থিওলজিকেল কলেজ’ নামেৰে নতুন নাম দিছিল।\nগিলবার্থ কে মাৰাক চুইজাৰলেণ্ডৰ জেনেভাৰ ৱর্ল্ড কাউন্সিল অব খ্রীষ্টিয়ান ইডুকেশনৰ মুখ্য কার্যালয়ত\nভাৰতৰ এজন পৰামৰ্শদাতা পদত নিযুক্ত হৈছিল।\nকিছুদিন পিছত ৱর্ল্ড কাউন্সিল অব চার্জৰ এজন সদস্য হিচাবেও তেওঁক নিয়ােগ কৰিছিল। তাৰে এজন\nসদস্য হিচাপে তেওঁ পৃথিৱীৰ বহু দেশ ভ্রমণ কৰিছিল। সেয়েহে তেওঁ থাইলেণ্ডৰ গীর্জাসমূহ, বর্তমানৰ ম্যানমাৰ, হংকং, জাপান, পাকিস্তান, ইজিপ্ত, লেবানন, এডেন, থিওপিয়া, কেনিয়া, তাঞ্জানিয়া, কঙ্গো, ইটালি, চুইজাৰলেণ্ড, ফ্রান্স আৰু জার্মানি আদি ঠাইও ভ্ৰমণ কৰিছিল।\nগিলবার্থ কে মাৰাকৰ কর্মদক্ষতাৰ বাবে খ্রীষ্টিয়ান সংগঠনে তেওঁলৈ সসম্মানে ‘ভােৰেণ্ড’ উপাধি প্রদান\nকৰে আৰু তেতিয়াৰ পৰা তেওঁ ৰেভা. গিলবার্থ কে মাৰাক বুলি পৰিচিত হৈছিল। ১৯৭২ চনত খ্রীষ্টিয়ান\nলিটাৰেচাৰ ছেচাইটি অব ইণ্ডিয়ানৰ অনুৰােধমর্মে ইংৰাজী ভাষাৰ পবিত্র বাইবেলখন আকৌ গাৰাে ভাষালৈ অনুবাদ কৰিছিল।\nৰেভা. গিলবার্থ কে মাৰাক কেৱল ঈশ্বৰ পৰায়ণ ব্যক্তিয়ে নহয়, তেওঁ সমূহীয়া শিক্ষাৰ প্রতি আগ্রহী হােৱাৰ\nলগতে সাহিত্য, কাব্য আদি চিন্তা-চৰ্চাৰ ক্ষেত্ৰত বৰঙণি যােগাইছিল। তেওঁ লিখা কবিতাসমূহ এইদৰে নামকৰণ। কৰা হৈছিল—‘আং গিসিক খু আনিং বিদল-১ আৰু বিদল-২’ আৰু তেওঁৰ লিখা প্রবন্ধসমূহৰ ভিতৰত ‘গাৰােহিলচ দ্যা আদাৰ ডেজার্ট’ এইখনেই অন্যতম আছিল। ২০০৭ চনত মেঘালয়ৰ পশ্চিম গাৰােপাহাৰ জিলাৰ প্ৰধান নগৰ তুৰাত ৰেভা. গিলবার্থ কে মাৰাকে ইহলীলা সম্বৰণ কৰে।\nসােনাৰাম ৰংৰকগ্র সাংমাঃ\nসােনাৰাম ৰংৰকগ্রে সাংমা উত্তৰ-পূৱ গাৰাে পাহাৰ আৰু গােৱালপাৰা জিলাৰ সীমান্তত অৱস্থিত নাছিংদিক নামৰ গাঁৱত ১৮৬৭ চনত জন্ম গ্রহণ কৰিছিল। তেওঁৰ পিতৃৰ নাম খাং গাবিল মােমিন আৰু মাতৃৰ নাম ছামৰে ৰংৰকগ্রে সাংমা আছিল। নিশানগ্রামত প্রাথমিক শিক্ষা শেষ কৰি তেওঁ তুৰা মিচন স্কুলত ষষ্ঠ শ্রেণীলৈ পঢ়িছিল। সেই সময়ত গাৰাে পাহাৰত ষষ্ঠ শ্রেণীৰ ওপৰত শ্রেণী থকা বিদ্যালয় অর্থাৎ উচ্চ মাধ্যমিক বিদ্যালয় কতাে নাছিল। গতিকে সােনাৰামৰ শিক্ষা ষষ্ঠ শ্রেণীতে সমাপ্ত হৈছিল। তেওঁ আছিল সাহসী, আত্মবিশ্বাসী, আনক সেৱা কৰি ভাল পােৱা আৰু মৰম-চেনেহ থকা। তদুপৰি তেওঁৰ আটাইতকৈ ভাল গুণ আছিল পৰৰ নিন্দনীয় বাক্যবােৰ হেয়জ্ঞান কৰা, বিভিন্ন ধৰণৰ অন্যায়-অত্যাচাৰবােৰ সহ্য কৰিব পৰা বিধৰ গুণবােৰ সােনাৰামৰ আছিল। সােনাৰামে সদায় অত্যাচাৰ-উৎপীৰণৰ বিৰােধিতা কৰিছিল আৰু সেইবােৰ সমুলঞ্চে নির্মূল কৰিবলৈ আপ্রাণ চেষ্টা চলাইছিল।\nসেই সময়ত বৃটিছ চৰকাৰে জনসাধাৰণৰ হতুৱাই বিনা মজুৰিৰে কাম কৰাইছিল। তদুপৰি পাহাৰৰ গছ-\nগছনি সংৰক্ষণৰ উদ্দেশ্যে গাৰাে পাহাৰত থকা গাৰােসকলৰ ঝুম খেতি বন্ধ কৰিছিল। ব্রিটিছ চৰকাৰৰ এইকঠোৰ নীতিবােৰ তেওঁ সহ্য কৰিব নােৱাৰিছিল আৰু চৰকাৰৰ বিৰুদ্ধে প্রতিবাদ কৰিছিল। তেওঁ ব্রিটিছ চৰকাৰৰ ওচৰত শ্ৰমৰ বিনিময়ত গাঁৱৰ মানুহৰ পাৰিশ্রমিক দিবলৈ আৰু সংৰক্ষিত বনাঞ্চলসমূহ উঠাই ল'বলৈ দাবী জনাইছিল। ১৯১৬ চনৰ ২৭ আগষ্টত তেওঁ ইহলীলা সম্বৰণ কৰিছিল।\nহাৱার্ড ডেনিচন মােমিনঃ\nহাৱার্ড ডেনিচন মোেমনিক ‘আধুনিক গাৰাে সাহিত্যৰ জনক’ বুলি আখ্যা দিয়া হৈছিল। তেৱেঁই পােন\nপ্রথমে 'Achik ku-rang' অর্থাৎ ‘গাৰাে মানুহৰ মাত’ নামৰ গাৰাে ভাষাৰ এখন আলােচনী প্রকাশ কৰিছিল।\nপ্রথমাৱস্থাত শিক্ষকতাই তেওঁৰ জীৱিকাৰ মূল পথ আছিল। কিন্তু পিছৰ কালছােৱাত সামাজিক কামত ব্যস্ততাৰে জীৱন অতিবাহিত কৰিছিল।\n১৯১৩ চনৰ ২০ ফেব্ৰুৱাৰীত মেঘালয়ৰ সৰু চহৰ তুৰাত হাৱার্ড ডেনিচনৰ জন্ম হৈছিল। তেওঁৰ পিতৃ\nজবাং ডি মাৰাক আমেৰিকালৈ পঢ়িবলৈ যােৱা গাৰাে সম্প্রদায়ৰ ভিতৰত প্ৰথমজন ব্যক্তি আছিল। জবাং\nডি মাৰাক ১৯০৫ চনৰ পৰা ১৯১১ চনলৈকে আমেৰিকাৰ হাৱার্ড বিশ্ববিদ্যালয়ৰ ‘ডেনিচন স্কুলত শিক্ষা লাভ কৰিছিল। তাৰে স্মৃতিস্বৰূপে তেওঁ নিজৰ জ্যেষ্ঠ পুত্ৰৰ নাম ‘হাৰৱার্ড ডেনিচন ডব্লিউ মােমিন’ বুলি ৰাখিছিল। ইয়াৰ অৰ্থ শিক্ষা আৰু ধৰ্মৰ উৎপত্তি। হাৰৱার্ড ডেনিচন ডব্লিউ মােমিনে কলিকতাত পঢ়ি থকা অৱস্থাত তেওঁৰ নাম ‘হাৱার্ড ডেনিচন মােমিন’ নামেৰে সলনি কৰিছিল।\nতেওঁৰ ন বছৰ বয়সত কলকাতাৰ সেন্ট জেমচ ইংলিচ স্কুলত নাম ভর্তি কৰা হয়। এইখন স্কুলত পঢ়ি থকা\nসময়ছােৱাত হাৱার্ড ডেনিচনৰ হাতে আঁকা ছবিখন লণ্ডনত অনুষ্ঠিত হােৱা একাদশ কমনৱেলথ একজিভিচনলৈ পঠিওৱা হৈছিল আৰু হাৱার্ড ডেনিচনে সন্মানজনক পুৰস্কাৰ লাভ কৰিছিল। হাইস্কুল শিক্ষান্ত পৰীক্ষাত উত্তীর্ণ হােৱাৰ পিছত তেওঁ কলকাতাৰ প্রেছিডেন্সি কলেজৰ পৰা ১৯৩৪ চনত স্নাতক ডিগ্রী লাভ কৰে, ১৯৩৬ চনত ইংৰাজী সাহিত্য বিষয়ত স্নাতকোত্তৰ ডিগ্রী লাভ কৰিছিল। ইংৰাজীত স্নাতকোত্তৰ ডিগ্রী লাভ কৰা গাৰাে সম্প্রদায়ৰ ভিতৰত প্ৰথমজন ব্যক্তি আছিল হাৱার্ড ডেনিচন মােমিন।\nহাৱার্ড ডেনিচন মােমিনক তুৰাৰ শাসকীয় বিভাগত বিচাৰকৰ্তা নিযুক্তি দিয়া হৈছিল। ১৯৪০ চনত\nগুৱাহাটীৰ কটন কলেজত ইংৰাজী বিষয়ৰ প্ৰবক্তা হিচাপে যােগদান কৰিছিল। কটন কলেজত কৰ্মৰত অৱস্থাত কিছুসংখ্যক গাৰাে ছাত্র-ছাত্রীৰ সহযােগত তেওঁ ‘আছিক খুৰাং’ নামৰ আলােচনীখন প্রকাশ কৰিছিল।\nতেওঁ লিখা কবিতাসমূহৰ ভিতৰত ১৯৪১ চনত ‘গাৰাে মাত-বােল’, ‘NANGKO GISIK RAGEN\n(তােমালৈ মনত পৰিব), DO.MA SKINI GIT' (চাতকী চৰাইৰ গীত), SENGWAT’ (জোনাকী\nপৰুৱা), ‘ME.CHIKARO TA-MAKU’ (মাইকী আৰু তবাকু) আৰু ১৯৪২ চনত ‘BILSI GITAL\n(নতুন বছৰ) এইবােৰেই প্রধান আছিল।\nদ্বিতীয় বিশ্বযুদ্ধৰ সময়ত শৰণাৰ্থীসকলৰ সহায়ৰ বাবে তেওঁ মণিপুৰলৈ গৈছিল।\n১৯৯০ চনৰ ২২ ফেব্ৰুৱাৰীত তুৰ চহৰত ৭৭ তম মৃত্যু বার্ষিকীত হাৱার্ড ডেনিচন মােমিনলৈ স-\nসন্মানে 'KA CHALANG' (খা ছালাং) প্রদান কৰা হয়।\n১। গাৰােসকলৰ উপ-জনগােষ্ঠীবােৰ কি কি?\nউত্তৰঃ ভাষাৰ ফালৰ পৰা গাৰােসকলক আমবেং, মাতছি, মাতাবেং, গাৰাগানচি, দুৱাল, ৰুগা\n২। গাৰাে বসতিপ্রধান অঞ্চলবােৰ কি কি ?\nউত্তৰঃ বর্তমান গাৰো জনগােষ্ঠীৰ লােকসকলে পশ্চিম বঙ্গৰ পৰা আদিকৰি উত্তৰ-পূৰ্বাঞ্চলৰ প্ৰায় প্ৰতিখন ৰাজ্যত সিচৰতি হৈ থকাৰ উপৰিও বাংলাদেশতাে বহু ঠাইত এই জনগােষ্ঠীৰ লােক সিচৰতি হৈ আছে।\n৩। গাৰােসকলৰ পূজা কৰা লােকক কি বুলি কোৱা হয় ?\nউত্তৰঃ সংসাৰে বুলি কোৱা হয় ৷\n৪। গাৰােসকল আদিতে কি ধৰ্মৰ আছিল আৰু পিছত কি ধর্ম গ্রহণ কৰিছিল?\nউত্তৰঃ আদিতে হিন্দু ( সংসাৰে) আৰু পিছত খ্ৰীষ্টধৰ্ম লৈছিলে ৷\n৫। গাৰােসকলৰ প্রধান বাদ্য-যন্ত্রসমূহ কি কি ?\nউত্তৰঃ গাৰােসকলৰ ব্যৱহৃত বাদ্য যন্ত্ৰবােৰ হৈছে ঢামা খ্রাম (ঢােল), গগনা, মহৰ শিঙেৰে নির্মিত বাঁহৰ\nপাইপ লগােৱা বাংসী-বাঁহী আদি।\n(ক) ৰামখে ওৱাথ্রে মােমিন\n(খ) ৰেভা, গিলবার্থ কে মাৰাক\n(গ) সােনাৰাম ৰংৰকগ্রে সাংমা।\n(ঘ) হাৱার্ড ডেনিচন মােমিন।\n(ক) ৰামখে ওৱাথ্রে মােমিনঃ\n(খ) ৰেভা, গিলবার্থ কে মাৰাকঃ\n(গ) সােনাৰাম ৰংৰকগ্রে সাংমাঃ\n(ঘ) হাৱার্ড ডেনিচন মােমিনঃ